
Statsbudsjettet 2004 – Fordeling av bevilgning på post 50
statstilskudd – Hovedfordelingen

Innledning

Universitetsdirektøren legger her frem forslag til fordeling av bevilgningen over statsbudsjettet på post 50 statstilskudd for 2004. I dette saksfremlegget fremmes også forslag til styringssignaler til fakultetene/enhetene.

Del 1 Regjeringens budsjettforslag – bevilgning og resultatmål

1.1
Bevilgning

I tabellen under sammenliknes bevilgningen i 2003 med Regjeringens forslag til bevilgning for 2004. Nominelt har bevilgningen økt fra ca 984 millioner i 2003 år til ca 1,071 milliarder i 2004. Dette utgjør ca 87 millioner, og tilsvarer en økning på 8,8 % nominelt.

En del av veksten i bevilgningen, ca 37 mill, skyldes budsjettekniske forhold og lønns- og prisstigning. Det er i statsbudsjettet lagt inn ca 34 mill (3,5 %) som kompensasjon for lønns- og prisstigning i 2004
, inkludert resultatet av lønnsoppgjøret til våren. I tillegg kommer en rammeoverføring fra Helsedepartementet (HD) til UFD på 1,8 mill som nå er lagt direkte inn i budsjettrammen til Universitet. Beløpet gjelder finansiering av 16 studieplasser ved farmasistudiet. Midlene har tidligere blitt tildelt direkte fra HD til Universitetet i slutten av året
. Øvrige tekniske endringer utgjør nettoreduksjon på 430 000. Inkludert i dette beløpet inngår en reduksjon i bevilgningen på 2,3 mill som følge av at forbruksavgiften på strøm (el.avgiften) har bortfalt på universitetsbygg.

Korrigert for tekniske endringer og lønns- og prisstigning er det en realvekst i bevilgningen på ca 51 mill (86,5 mill - 35,4 mill), noe som utgjør 5,2 %. Eksklusiv utstyr til Teorifagbygget er det en realvekst i budsjettet på 70 mill. Det betyr en prosentvis vekst på 7,1. Det er i 2004 lagt inn 35,9 mill i utstyr til Teorifagbygget mot 55 mill i 2003, det vil si en nedgang på 19,1 mill. Totalt er det nå bevilget 121 mill i utstyr til det nye bygget.

Det er videre lagt inn midler i basisbevilgningen til en videreføring av det økte opptaket på medisin og farmasi (hhv 85 og 35 studenter årlig) samtidig er kuttet på 20 studieplasser i 2003 videreført med budsjettvirkning i 2004. Nettoeffekten av disse endringene er på 1,8 mill. 

Tildelingen til tannlegeutdanning er økt fra 1,7 mill til 17,5 mill i 2004. Det vil si en økning på 15,8 mill. Dette beløpet består av tre komponenter: Driftsmidler for 10 studieplasser (opptak høsten 2004) med en sats på 270 000 per plass, det vil si 2,7 mill. Resten av beløpet, 14,8 mill, er midler til utstyr og husleie/arealutgifter. 

Det er tildelt midler til 17 nye stipendiatstillinger med virkning fra høsten 2004, og det er lagt inn helårsvirkning for stipendiatstillinger som ble opprettet i 2003. Totalt utgjør dette en økning på ca 9 mill. Samtidig er de strategiske forskningsmidlene redusert med ca 3,3 mill. 

Midler til kvalitetsreformen er økt fra 24,2 mill til 52,6 mill, det vil si med 24,8 mill. Universitetet har beregnet behovet for midler til kvalitetsreformen til ca 64 mill. 

Det er videre en nettoøkning i resultatmidlene for forskning og undervisning på ca 17,5 mill. Resultatene fra forskning viser en reduksjon på 0,9 mill, mens resultatene innenfor undervisning (i hovedsak studiepoengsproduksjon) gir en økning på ca 18,4 mill i det nasjonale finansieringssystemet.

Alle beløp i 1000 kr 

	Bevilgningsøkning
	 

	Statsbudsjettet 2003
	         984 309 

	Statsbudsjettet 2004
	      1 070 808 

	Økning
	          86 499 

	 
	 

	Tekniske justeringer
	 

	Lønns- og prisstigning (3,5 %)
	          34 300 

	Rammeoverføring farmasiplasser
	            1 800 

	Andre endringer
	              -430 

	Sum
	          35 670 

	 
	 

	Øremerkede tiltak - endringer
	 

	Utstyrsbevilgning Teorifagbygget
	         -19 100 

	Studieplasser 
	            1 838 

	Videreføring stipendiatstillinger (16)
	            4 280 

	Nye stipendiatstillinger (17)
	            4 718 

	Strategiske forskningsmidler – reduksjon
	           -3 269 

	Tannlegestudium – opptak 10 stud. høsten 2004
	          15 800 

	Kvalitetsreformen 
	          28 400 

	Kommersialisering 
	               650 

	Resultatforbedringer – undervisning og forskning
	          17 454 

	Sum
	          50 771 


Budsjettet for Universitetet er ennå ikke vedtatt i Stortinget, men i budsjettforliket mellom Arbeiderpartiet og Regjeringen var det forutsatt en tildeling til arktisk universitetet på 4,5 mill, og at midlene legges inn under UiTøs kapittel i statsbudsjettet. Det er imidlertid på nåværende tidspunkt uklart hvilke betingelser det vil bli knyttet til bruken av midlene. Universitetsdirektøren vil orientere styret om dette så snart spørsmålet er avklart.

1.2
Resultatmål

I statsbudsjettet for 2004 er det ført opp følgende resultatmål for UiTø:

· Arbeide videre med å gjennomføre de ulike elementene i kvalitetsreformen.

· Videreføre og øke samarbeidet med samfunns- og næringsliv når det gjelder innovasjon, forskning og studietilbud, inkludert etter- og videreutdanning. 

· Styrke arbeidet med langsiktige strategier for forskning, og arbeide for spesialisering og konsentrasjon der Universitetet har særlige forutsetninger.

· Utnytte de naturlige forutsetninger Universitetet har for strategisk forskningssatsing innenfor marine fag, biologi, medisin, teknologi, fysikk, samisk-/urfolksspørsmål og språk. I det strategiske arbeidet vil den nordlige og arktiske dimensjon være fremtredende. 
· Styrke faglig ledelse av forskningsarbeidet.

· Prioritere ressurser til bedring av forskningsvilkår, kvalitet i forskning og styrke forskerutdanninga. 

· Resultat i forskning bør legges til grunn ved fordeling av forskningsmidler.

· Øke omfanget av publisering ytterligere med særskilt vekt på vitenskapelige publiseringskanaler med høy kvalitet. 

· Legge vekt på rekruttering og kompetanseheving av det faglige personalet , særlig kvinner.

· Følge opp aktuelle fagområdeevalueringer.

· Opprettholde høyt aktivitetsnivå innen student- og forskerutveksling og annet internasjonalt samarbeid. Inngå flere bindende utvekslingsavtaler med institusjoner i utlandet.

· Utnytte studiekapasiteten som Universitetet har bevilgning for.
1.3
Universitetsdirektørens budsjettforslag for 2004 – hovedpunkter

I det følgende gjøres det rede for hovedpunktene i universitetsdirektørens budsjettforslag for 2004. Budsjettforslaget er lagt opp i samsvar med den strategiske planen for Universitetet frem mot 2005.

Sentrale punkter i budsjettforslaget er:

· Kvalitetsreformen 

· Forskningssatsing 

· Opptrapping av bevilgninger til nyoppstartede studier 

· Teorifagbygget – økte utgifter

· Tannlegeutdanninga

Gjennom delegering av myndighet har universitetene nå større fullmakter både i organisatoriske og økonomiske spørsmål enn tidligere. Dette innebærer blant annet at Universitetet selv har ansvar for å sikre seg nødvendig økonomisk handlefrihet gjennom interne prioriteringer innenfor den budsjettramme som stilles til disposisjon for institusjonen. For å sikre dette handlingsrommet må fakultetene/enhetene være tilbakeholdne med å tilsette i nye faste stillinger, dette gjelder spesielt administrative stillinger. Det nye finansieringssystemet med større grad av resultatuttelling enn tidligere gjør at det må forventes større svingninger i bevilgningene i årene fremover. Jo mer midler som er bundet i lønn, desto mer sårbare vil fakultetene og Universitetet som helhet være. Uten økonomisk handlingsrom vil det vil være vanskelig å møte de utfordringer Universitetet vil stå overfor i årene fremover, inkludert mulighet for å foreta strategiske satsinger og å tilpasse studietilbud til studentenes etterspørsel og samfunnets behov. 

I budsjettforslaget er det lagt opp til en økning i bevilgningen til de samme forskningsstrategiske satsingsområdene som ble tildelt midler i 2003. Disse satsingsområdene faller inn under de prioriterte områdene i den overordnede strategiske planen som universitetsstyret vedtok i sak S185-02. Den videre satsingen må ses i sammenheng med målet i strategiplanen om å utvikle flere toppmiljøer innen forskning blant annet med sikte på å kunne søke om nye sentre for fremragende forskning (SFF) ved neste utlysning. Universitetsdirektøren foreslår videre i saksfremlegget at det vurderes opprettet forskerskoler ved Universitetet, og at det vil bli lagt frem sak om dette tidlig i vårsemesteret. Siktemålet med dette er å heve kvaliteten på forskerutdanningen generelt, men også å konsentrere ressursinnsatsen innenfor enkelte områder der Universitet har spesielle forutsetninger for å utvikle faglige toppmiljøer.

I universitetsdirektørens budsjettforslag foreslås det tildelt ytterligere midler til masterstudiene i arktisk naturbruk og landbruk og i fred og konfliktløsning som er under oppbygging. I tillegg er Jur.fak. foreslått tildelt midler som kompensasjon for økte lønnsutgifter ved tilsetting i førstestillinger. Det er dessuten lagt inn midler til videreføring av stillinger ved NFH som til nå har vært eksternt finansiert. Dette i tråd med intensjonene i avtalene som var inngått om ekstern finansiering tidligere. Ut over dette har universitetsdirektøren vært tilbakeholden med å foreslå midler til stillinger og oppstart av nye aktiviteter/tiltak. Dette for å unngå å øke lønnsandelen i budsjettet og for å prioritere eksisterende fagområder nå når kvalitetsreformen er under innføring. 

I 2004 vil utgiftene til bygningsdrift øke betydelig som følge av at Teorifagsbygget tas i bruk. Noe av disse utgiftene vil dekkes inn ved at eksisterende leieavtaler sies opp, men det vil være en betydelig nettoutgift som fra og med 2004 må finansieres ved kutt i budsjettene til fakultetene/enhetene. Det nye bygget gir imidlertid betydelig bedre arbeidsforhold for studenter og ansatte. Dette vil gjøre Universitetet mer attraktivt som både arbeidsplass og studiested, noe som igjen bør føre til at de økte kostnadene på sikt oppveies av økt resultatuttelling i forskning og undervisning. Rasjonell drift og god utnyttelse av Universitetets bygningsmasse vil imidlertid være viktig. Dette for å unngå at arealkostnadene (eide og leide bygg) ikke øker på bekostning av midler til undervisning og forskning (lønn og drift). Internhusleiesystemet som ble innført i år, er et virkemiddel i denne sammenheng.

Den strategiske planen for Universitetet frem mot 2005 inneholder en rekke konkrete resultatmål innenfor undervisning og forskning. Et sentralt virkemiddel for å nå disse målene er den premiering av resultater som nå er innarbeidet i den nye budsjettfordelingsmodellen som ble vedtatt i styret i fjor. Kvalitetsreformmidlene er i saksfremlegget foreslått fordelt mellom enhetene på bakgrunn avlagte studiepoeng. Dette gir mulighet for fakulteter/fag med mange studenter å styrke undervisningen samtidig som forskningsandelen opprettholdes. Som en konsekvens av de utfordringer Universitetet står overfor når det gjelder økt undervisningsvolum som følge av reformen, vil det etter universitetsdirektørens syn være svært viktig at undervisningsdelen av stillingen til ansatte utnyttes fullt ut i forhold til arbeidstidsreglementet, dette gjelder også stipendiatstillingene. Det er innenfor sist​nevnte stillingskategori det kan forventes størst vekt i årene fremover.

Tildelingen over statsbudsjettet i 2004 til tannlegeutdanninga er etter universitetsdirektørens syn tilstrekkelig til å starte opp tannlegestudiet høsten 2004 slik som planlagt. Dette må være en prioritert oppgave i 2004.

I 2004 er det satt av 2,040 mill til tiltak for øke andelen kvinner i toppstillinger ved Universitetet. Dette i tråd med styrets vedtak inneværende år. Av disse er 0,7 mill knyttet til mentorprosjektet. 

Del 2 Fordeling av bevilgningen 

2.1
Budsjettfordelingsmodell 

Budsjettfordelingen for 2004 legges opp i tråd med den nye budsjettfordelingsmodellen som ble vedtatt i fjor i styresak S148-02, og som også lå til grunn for fordelingen for 2003. 

Modellen består av tre hovedkomponenter:

Undervisningsbevilgning (resultatbasert)

· Uttelling etter avlagte studiepoeng

· Studentutveksling

Forskningsbevilgning

· Resultatbasert forskningsbevilgning

· Strategisk forskningsbevilgning

Basisbevilgning

· Generell

· Spesielle formål

Undervisningsbevilgningen er i sin helhet resultatbasert, mens forskningsbevilgningen er delvis resultatbasert. Fordelingen av den strategiske forskningsbevilgningen og basisbevilgningen vedtas direkte i styret. Basisbevilgningen består av en generell del og av tildeling til spesielle formål. 

2.2
Undervisningsbevilgning (jf vedlegg 2)

Studiepoengsmidler

Tabellen under viser antall avlagte 60-studiepoengsenheter i 2001 og 2002 for de ulike fakultetene/enhetene (kolonne A og C). Videre viser tabellen fordeling av studiepoengsmidler i 2003 og forslag til fordeling av studiepoengsmidler i 2004 (kolonne B og D). 

	 
	Studiepoengsmidler
	 

	 
	A
	B
	C
	D
	E= D-B

	Fak/enhet
	Studiepoeng 2001
	Tildeling 2003 (i 1000 kr)
	Studiepoeng 2002
	Foreslått 
tildeling 2004 
(i 1000 kr)
	Endring tildeling (i 1000 kr)

	Hum.fak.
	282
	5 679
	296
	6 268
	589

	Jur.fak.
	283
	6 846
	300
	7 397
	551

	Mat.-nat.fak.
	318
	8 661
	306
	8 711
	50

	Med.fak.
	709
	41 199
	898
	53 604
	12 405

	NFH
	318
	9 647
	364
	11 620
	1 973

	SV-fak.
	1 079
	25 242
	1 091
	26 731
	1 489

	UVETT
	66
	1 188
	60
	1 140
	-48

	PLP
	92
	2 012
	117
	2 649
	637

	Sum
	3 146
	100 474
	3 431
	118 120
	17 646


Reglene for beregning av studiepoengsmidler ble vedtatt i styresak S148-02, og lå til grunn for fordelingen av bevilgningen over statsbudsjettet i 2003. De samme beregningsreglene er benyttet i forslag til fordeling for 2004 med unntak av at satsene for uttelling for de ulike studiene er justert opp med ca 3,5 % i tråd med departementets regulering av satsene. Satsene som benyttes i den interne budsjettfordelingsmodellen utgjør 75% av satsene i det nasjonale finansieringssystemet. Vedlegg 4 viser uttelling for avlagte studiepoeng for de ulike studiene. 

Som det fremgår av kolonne E har alle fakultetene/enhetene, med unntak av Mat.-nat.fak. og U-vett som ligger relativt stabilt, hatt en positiv utvikling i studiepoengsproduksjon og har dermed fått en økning studiepoengsmidler i 2004. Den kraftige økningen i avlagte studiepoeng ved Med.fak. skyldes i stor grad omleggingen av medisinstudiet. Etter tidligere studieplan ble eksamen i stadium 2 (2.–4. studieår) avlagt etter avsluttet 4. studieår. Etter ny studieplan avlegges det nå eksamen etter både 2., 3. og 4. studieår. I en overgangsperiode, når studenter avlegger eksamen etter både ny og gammel studieplan, vil studiepoengsproduksjonen være betydelig høyere enn normalt. I budsjettet for 2004 er denne effekten beregnet til ca 7 mill. I budsjettet for 2005 vil denne effekten være så godt som borte og studiepoengsproduksjonen ved Med.fak. vil falle tilbake til normalnivå. 

Om lag 7 mill av økningen i studiepoengsmidler ved Med.fak skyldes disse budsjettekniske forholdene, og altså ikke økning i studenttall eller økt gjennomstrømning i studiet. Med.fak. har riktignok hatt merkostnader som følge av omlegging studiestrukturen, men ikke i den størrelsesorden budsjetteffekten skulle tilsi. Det foreslås på denne bakgrunn at 4 mill av studiepoengsmidlene til Med.fak for 2004 omdisponeres, og legges inn i potten til fordeling til vitenskapelig utstyr mellom fakultetene/enhetene. Av praktiske grunner foreslås det at midlene hentes fra basisbevilgningen til Med.fak. og ikke fra studiepoengsmidlene. Dette er en omdisponering som kun gjøres i 2004, og vil ikke ha betydning for bevilgningsnivået til Med.fak. i 2005 og årene deretter. 

Studentutveksling

Tabellen under viser fordeling av resultatmidler på bakgrunn av antall inn- og utreisende utvekslingsstudenter. I 2003 ble satsen i det nasjonale finansieringssystemet som var 5000 kr per inn- og utreisende student, også benyttet i den intern fordelingen av resultatmidler for studentutveksling (kolonne B). Den nasjonale satsen er nå økt til 5 200 kr per utvekslingsstudent, og denne satsen er også lagt til grunn i forslaget til intern fordelingen av resultatmidler i 2004 (kolonne D). 

	Studentutveksling

	 
	A
	B
	C
	D
	E= D-B

	Fak/enhet
	Utvekslings-studenter 2001
	Tildeling 2003 
(i 1000 kr)
	Utvekslings-studenter 2002
	Foreslått tildeling 2004  (i 1000 kr)
	Endring tildeling 
(i 1000 kr)

	Hum.fak.
	85
	425
	22
	114
	-311

	Jur.fak.
	8
	40
	6
	31
	-9

	Mat.-nat.fak.
	45
	225
	9
	47
	-178

	Med.fak.
	48
	240
	27
	140
	-100

	NFH
	10
	50
	19
	99
	49

	SV-fak.
	81
	405
	42
	218
	-187

	UVETT
	 
	 
	
	 
	 

	PLP
	 
	 
	
	 
	 

	Sum
	277
	1 385
	125
	650
	-735


Tabellen viser en nedgang i antall utvekslingsstudenter. Dette skyldes i stor grad overrapportering i tallene for 2001. Reelt sett er nivået på antall utvekslingsstudenter stabilt.

2.3
Forskningsbevilgning (jf vedlegg 2)

Resultatbasert forskningsbevilgning

I sak S148-02 om ny intern fordelingsmodell vedtok styret at Universitetet skulle benytte de samme resultatindikatorene internt som i det nasjonale finansieringssystemet med unntak av førstestillinger. Det vil si at det internt gis uttelling for antall uteksaminerte doktorgradskandidater (kolonne A), antall uteksaminerte hovedfags-, master og profesjonskandidater (kolonne B) samt EU- og NFR-midler (hhv kolonne C og D). Det er gjennomsnittet for disse resultatindikatorene for årene 2000-2002 som legges til grunn for beregning av budsjettuttellingen for 2004. Det samlede forslag til resultatbasert forskningsbevilgning i 2004 fremgår av kolonne E, mens fjorårets tildeling vises i kolonne F. 

Universitetsdirektøren foreslår at uttellingen for uteksaminerte doktorgradskandidater i 2004 øker fra 300 000, som var satsen som ble benyttet i 2003, til 310 000, det vil si med ca 3,5% i tråd med pris- og lønnsjusteringskomponenten som er lagt inn i statsbudsjettet. Det foreslås en tilsvarende prosentvis endring i satsen for uteksaminerte hovedfags-, master og profesjonskandidater. Det vil si en økning fra 10 000 til 10 350 per kandidat. Uttellingen for EU- og NFR-midler opprettholdes på samme nivå som i 2003 ved at det gis 14 øre per krone som fakultetene/enhetene mottar fra disse finansieringskildene. Disse endringene er innarbeidet i tabellen under. 

Alle beløp i 1000 kr 

	Resultatbasert forskningsbevilgning 

	 
	2004
	2003
	Endring

	 
	 A 
	 B 
	 C 
	 D 
	 E =A+B+C+D 
	 F 
	 G = E - F 

	 
	Dr.grads kand
	HF/master/ prof.kand
	EU-tild
	NFR-tild
	 Foreslått
tildeling 2004 
	 Tildeling 2003 
	 

	 Hum.fak. 
	        1 447 
	            286 
	      102 
	        549 
	              2 385 
	        1 839 
	546

	 Jur.fak. 
	           310 
	            452 
	          - 
	          49 
	                811 
	        1 174 
	-363

	 Mat.-nat.fak. 
	        3 617 
	            542 
	      397 
	      2 880 
	              7 436 
	        7 171 
	265

	 Med.fak. 
	        6 613 
	          1 149 
	      335 
	      3 960 
	            12 057 
	       11 230 
	827

	 NFH 
	        2 687 
	            587 
	      451 
	      2 993 
	              6 718 
	        5 678 
	1 040

	 SV-fak. 
	        2 687 
	          1 211 
	        17 
	      1 755 
	              5 669 
	        5 767 
	-98

	 TMU 
	               - 
	                 - 
	          - 
	        108 
	                108 
	           258 
	-150

	 UVETT 
	               - 
	                 - 
	          0 
	          14 
	                  15 
	             33 
	-18

	 PLP 
	               - 
	                 - 
	          - 
	             - 
	                     - 
	 
	 

	 Sum fagavd 
	       17 360 
	          4 226 
	   1 304 
	    12 308 
	            35 198 
	       33 150 
	       2 048 


Uttellingen i forskningskomponenten har holdt seg relativt stabil fra 2003 og 2004. Dette er også naturlig da det benyttes gjennomsnitt over tre år ved beregning av resultatuttelling for forskning.

Strategisk forskningsbevilgning

Generelt 

Den strategiske forskningsbevilgningen i den interne fordelingsmodellen består av ulike komponenter:

· Vitenskapelig utstyr

· Strategiske forskningsmidler 

· Stipendiat- og postdoktorstillinger (rekrutteringsstillinger)

· Internasjonale symposier 

· Overgangsstipend og frikjøp av forskere

· Utenlandsopphold for stipendiater

De tre førstnevnte bevilgningene øremerkes i statsbudsjettet, mens de tre sistnevnte er midler som Universitetet selv setter av. 

Vitenskapelig utstyr 

I forslag til statsbudsjett for 2004 er bevilgningen for 2003 på 12,1 mill til vitenskapelig utstyr videreført med samme beløp. I tillegg foreslår Universitetsdirektøren at det legges inn ytterligere 4 mill i denne fordelingspotten. Dette er omdisponerte studiepoengsmidler. Jf omtalen under avsnittet om studiepoengsmidler. Til sammen foreslås altså 16,1 mill fordelt til vitenskapelig utstyr. 

Universitetsdirektøren foreslår at det settes av 1,5 mill til delfinansiering av Universitetets egenandel ved tildeling av midler til avansert vitenskapelig utstyr fra Forskningsrådet slik som tidligere år. Midler til avansert vitenskapelig utstyr (utstyrskomponenter på over 700 000 kr) tildeles enkeltprosjekter etter søknad fra Universitetet
. I fjor var tildelingen fra Forskningsrådet på ca 12 mill, og det forventes en tilsvarende tildeling i 2004. 

Det foreslås videre at 2,0 mill settes av som utstyrsmidler (engangsinvestering) i forbindelse med den planlagte etableringen av marin bioprospekteringsplattform (Marbio) i Tromsø med delfinansiering fra Forskningsrådet. Marbio har sitt utspring i den opprinnelige SFF-søknaden om marint biosenter (Mabcent) og er et samarbeid mellom biologimiljøene ved NFH (prosjektledelse), Med.fak. og Mat.nat.fak. En etablering av Marbio må også ses i sammenheng med etableringen av marin biobank i Tromsø. Marbio er tiltenkt en sentral rolle i en eventuell ny søknad om senter for fremragende forskning (SFF) innen marin bioteknologi. Midlene settes foreløpig av sentralt til senere fordeling.

Universitetsdirektøren foreslår at resterende del av beløpet på 12,6 mill nøkkelfordeles. I beregningsgrunnlaget for nøkkelfordelingen
 tas det hensyn til fakultetets størrelse (målt i rammetildeling) og innslaget av eksperimentelle fag (målt i antall vitenskapelige stillinger innenfor de aktuelle fag i forhold til samlet antall vitenskapelige stillinger). I nøkkelfordelingen inngår ikke de felles administrative enhetene sentraladministrasjonen, UB, U-Vett, Samisk senter og sentrene.

Det overlates dermed til fakultetene/enhetene å foreta prioriteringene internt mellom de konkrete utstyrsenhetene. Det understrekes at disse utstyrsmidlene kan benyttes både til lettere vitenskapelig utstyr og til avansert vitenskapelig utstyr. Midlene forutsettes imidlertid benyttet hovedsakelig til utstyr til forskningsformål. Undervisningsformål bør ikke alene være begrunnelse for anskaffelse av utstyret, men det vurderes positivt dersom utstyret også kan ha en slik anvendelse. 

Tabellen under viser universitetsdirektørens forslag til fordeling:

Alle beløp i 1000 kr 

	Fordeling vitenskapelig utstyr 2004
	Beløp

	Sentral egenandel på 10 % i forbindelse med NFR-tildeling
	1 500

	Marin bioprospektering 
	2 000

	Sum 
	3 500

	Nøkkelfordelt
	Hum.fak
	378

	
	Jur.fak
	252

	
	Mat.-nat.fak
	3 528

	
	Med.fak
	5 040

	
	NFH
	1 512

	
	SV.fak
	1 260

	
	TMU
	504

	
	PLP
	126

	Sum nøkkelfordelt
	12 600

	Totalt fordelt 
	16 100


Strategiske forskningsmidler

De strategiske forskningsmidlene er i statsbudsjettet for 2004 redusert fra 12,1 mill til 8,8 mill, det vil si med 3,3 mill. 

Fordelinga i 2003

I regjeringens forslag til statsbudsjett for 2003 het det at "løyvinga skal nyttast til konsentrerte strategiske satsingar innanfor forskings- og utviklingsarbeid i tråd med dei måla og strategiane som gjeld ved universitetet". 

Midler til forskerlinje i medisin og til professorat i torskeavl var forutsatt finansiert innenfor rammen av disse midlene allerede i statsbudsjettet for 2002. 

Videre er det de fire områdene som i 2001 ble fremmet som UiTøs kandidater til sentre for fremragende forskning (SFF), og satsingen innenfor funksjonell genomforskning (FUGE), som til nå har blitt tildelt strategiske forskningsmidler. De fire sentersøknadene var som følger:

· Senter innen kosmisk geofysikk/nordlysforskning (SETUP)

· Senter innen teoretisk lingvistikk (CASTL)

· Marint biosenter (MABCENT)

· Senter innen reindrifts og ressursforvaltningsforskning (SARVVIS)

Kun CASTL ble som kjent til slutt ett av 13 nasjonale sentrene for fremragende forskning. 

Tabellen under viser hvordan de strategiske forskningsmidlene ble fordelt i 2003. De områdene som er tildelt midler, samsvarer med de strategiske satsingsområdene som universitetsstyret vedtok i den overordnede strategiske planen i desember 2002.

Alle beløp i 1000 kr
	Strategiske forskningsmidler – 2003

	 Forskerlinje medisin 
	 Med.fak. 
	           1 700 

	 Marin satsing 
	 Norges fiskerihøgskole 
	           5 000 

	 Strategisk forskningsprogram om reindrift og 
 ressursforv. (SARVVIS) 
	 Samisk senter 
	             200 

	 Senter for fremragende forskning (CASTL) 
	 Hum.fak. 
	           1 400 

	 Kosmisk geofysikk/Nordlysforskning/EISCAT 
	 Mat.-nat.fak. 
	           1 200 

	 Funksjonell genomforsking (FUGE) - Nasjonalt senter 
	 Mat.-nat.fak. 
	             800 

	 Funksjonell genomforsking (FUGE) - Regional strategi 
	 Mat.-nat.fak./Med.fak. 
	           1 000 

	 Søknadsstøtte ved eksterne prosjekter  
	 Forskningsavdelinga 
	             600 

	 Posisjoneringsmidler 
	 Sentralt 
	             200 

	 
	 
	         12 100 


Forslag til fordeling i 2004

Ved fordelingen av de strategiske forskningsmidlene i 2003 signaliserte universitetsdirektøren at midlene ville bli foreslått videreført de nærmeste årene. Dette må ses i sammenheng med at en stor del av midlene var forutsatt brukt til stillinger (tidsavgrensede), og at det da er rimelig at midlene videreføres inntil tilsettingsperiodene utløper. Videre kommer at midler til professorat i torskeavl og forskerlinje i medisin må ses på som permanente utgifter for de respektive fakulteter/enheter. 

De strategiske forskningsmidlene er redusert med 3,3 mill i 2004. For likevel å kunne videreføre tildelingene til de samme satsingsområdene på samme nivå som i 2003, foreslår universitetsdirektøren at 5 av postdoktorstillingene som blir ledige i 2004 (jf avsnittet om stipendiat og postdoktorstillinger lengre bak), ses i sammenheng med de 5 postdoktorstillingene som i 2003 ble finansiert over de strategiske forskningsmidlene. Det foreslås at 5 av de ”ordinære” postdoktorstillingene som blir ledig fra 2004 ikke besettes i 2004 og 2005. Dette for å bidra til videre finansiering av de prosjektene som 2003 ble tildelt strategiske forskningsmidler. 

I det følgende omtales prosjektene nærmere:

Forskerlinje medisin

1,7 mill som ble tildelt i 2003 foreslås videreført i 2004. Dette skal finansiere 12 heltidsstudieplasser på forskerlinja i medisin. Midler til forskerlinja var forutsatt dekket over de strategiske forskningsmidlene allerede i statsbudsjettet for 2002. 
SARVVIS-programmet for reindriftsrelatert forskning. 

SARVVIS ble i 2003 tildelt 200 000 til å arbeide videre for å utvikle en ny søknad om senter for fremragende forskning (SFF). Det er nå knyttet to stipendiatstillinger til programmet, hvorav den ene sorterer under Jur.fak., mens den andre ennå ikke er tilsatt. Det er videre nedsatt et programstyre og tilsatt forskningsleder. Universitetsdirektøren foreslår at tildelingen på 200 000 videreføres i 2004 for å utvikle programmet videre med tanke på en ny SFF-søknad.

Marin satsing

I 2003 ble det satt av 5 mill til marin satsing innenfor de strategiske forskningsmidlene til dekning av professorat i torskeavl, tilskudd til arbeidet med å utvikle et marint biosenter (0,7 mill) og til marin satsing generelt ved NFH. 

Med utgangspunkt i den opprinnelige planen om å opprette et marint biosenter (SFF-søknad), arbeides nå videre med å etablere en marin bioprospekteringsplattform (Marbio) med midler blant annet fra Forskningsrådet. Det foreslås at beløpet på 0,7 mill som har vært avsatt tidligere videreføres innenfor rammen av den samlede tildelingen på 5 mill til marin satsing. Det vises for øvrig her til forslaget om å tildele dette prosjektet 2 mill i utstyrsmidler (jfr avsnittet om vitenskapelig utstyr). 

For øvrig forutsettes det at midlene benyttes til å følge opp NFHs vedtatte satsingsområder innenfor forskning slik de kommer til utrykk i NFHs strategiske plan og den tilhørende handlingsplan for forskning for perioden 2002–2004.

Totalt foreslås altså at hele beløpet på 5 mill videreføres i 2004.

CASTL

I 2003 ble det satt av 1,4 mill til dekning av en professor II-stilling og to postdoktorstillinger ved Center for Advanced Studies in Theoretical Linguistuics (CASTL) som i 2002 ble utnevnt til senter for fremragende forskning (SFF). Dette må ses på som Universitetets sentrale egenandel i senteret. Over en tiårsperiode vil senteret bli tildelt om lag 60 mill fra Forskningsrådet. Det ble signaliserte ved fjorårets budsjettfordeling at universitetsdirektøren var innstilt på å videreføre finansieringen på samme realnivå så lenge senteret har status som SFF. Justert for lønns- og prisstigning gir dette en tildeling på 1,450 mill i 2004.

Kosmisk geofysikk

Det ble i 2003 satt av 1,2 mill til finansieringen av to postdoktorstillinger innenfor kosmisk geofysikk/nordlysforskning som er et av Universitetets sentrale satsingsområder. En vellykket satsing innenfor dette området avhenger blant annet av rekruttering av forskere. 

EISCAT-installasjonene utgjør en sentral infrastruktur i nordlysforskningen. Det forutsettes at det arbeides med sikte på en avklaring av den fremtidige finansieringen av infrastrukturen i EISCAT så snart som mulig etter at den nåværende finansieringsperioden utløper i 2006
. 

Beløpet på 1,2 mill videreføres i 2004.

FUGE 

Strukturbiologimiljøet ved Institutt for kjemi ved Mat.-nat.fak. har fått status som nasjonalt senter for strukturbiologi innenfor den nasjonale FUGE-satsingen. Dette betyr at senteret skal være en ressurs både lokalt og nasjonalt. Statusen som senter medfører en gjennomsnittlig årlig tildeling over fem år på ca 6,8 mill fra Forskningsrådet. Det ble i 2003 satt av 800 000 i sentralt bidrag (egenandel) i denne satsingen. Det foreslås at dette beløpet videreføres i 2004 i tråd med budsjettet for senteret.

I styresak S97-02 i 2002 ble strategi for satsing på FUGE-forskning i Nord-Norge vedtatt. En av hovedanbefalingene som ble vedtatt var etableringen av felles kjernefasiliteter for proteinstudier, strukturbiologi og genomanalyser samt etablering av en faggruppe i bioinformatikk som en felles servicefunksjon for FUGE i regionen. I styresaken ble det vedtatt opprettet brukerråd for hver av de disse fire kjernefasilitetene, og anbefalt at disse ledes av en fagkonsulent i 20% stilling. Videre ble behovet for administrasjon (20%) omtalt i saksfremlegget. I forbindelse med budsjettfordelingen for 2003 ble det vedtatt opprettet en postdoktorstilling som ledd i etableringen av en faggruppe i bioinformatikk. Det ble satt av til sammen 1 mill til dekning av utgifter til postdoktorstillingen, utgifter til administrasjon (20% av en stilling) og til avlønning av lederne for brukerrådene (tre 20% - stillinger, avlønning av leder av brukerrådet i strukturbiologi dekkes innenfor bevilgningen til senteret for strukturbiologi). Universitetsdirektøren er innstilte på at postdoktorstillingen skal finansieres i tre år. Postdoktorstillingen er for øvrig ennå ikke besatt, fordi det ikke var kvalifiserte søkere ved første utlysning. De øvrige tiltakene ble forutsatt evaluert etter 2–3 år, og en eventuell videre finansiering ut over dette må ses i sammenheng med en slik evaluering. I egen søknad ber leder regional faggruppe for FUGE om tildeling av ytterligere om lag 1 mill til teknisk støtte og til drift av de fire kjernefasilitetene. Da noe av de tildelte midlene i 2003 ikke er disponert
 foreslår universitetsdirektøren en økning på 0,5 mill, slik at den samlede tildelingen til regional FUGE er på 1,5 mill i 2004. 

Søknadshjelp og posisjoneringsmidler

For å styrke rådgivning og hjelp i forbindelse med søknad om ekstern finansiering, særlig til Forskningsrådet og EU, ble det i 2003 satt av 600 000 til oppretting av prosjektstilling (3 år) i Forskningsavdelingen. Midlene var også ment å dekke utgifter til juridisk bistand eksternt. Stillingen er nå besatt og samme beløp er foreslått videreført i 2004. 

I 2003 ble det dessuten satt av 200 000 til forskere i deres arbeid med å posisjonere seg i forbindelse med større internasjonale forskningsprogrammer. Beløpet foreslås videreført. 

Tabellen under viser forslag til fordeling for 2004.

Alle beløp i 1000 kr

	Strategiske forskningsmidler – 2004

	 Forskerlinje medisin 
	 Med.fak. 
	           1 700 

	 Marin satsing 
	 Norges fiskerihøgskole 
	           5 000 

	 Strategisk forskningsprogram om reindrift og 
 ressursforv. (SARVVIS) 
	 Samisk senter 
	             200 

	 Senter for fremragende forskning (CASTL) 
	 Hum.fak. 
	           1 450 

	 Kosmisk geofysikk/Nordlysforskning/EISCAT 
	 Mat.-nat.fak. 
	           1 200 

	 Funksjonell genomforsking (FUGE) – Nasjonalt 
	 Mat.-nat.fak. 
	             800 

	 Funksjonell genomforsking (FUGE) – Regionalt senter
	 Mat.-nat.fak./Med.fak. 
	           1 500 

	 Søknadsstøtte ved eksterne prosjekter  
	 Forskningsavdelinga 
	             600 

	 Posisjoneringsmidler 
	 Sentralt 
	             200 

	 
	 
	         12 650 


De strategiske forskningsmidlene utgjør her 12,650 mill, mens tildelingen av strategiske forskningsmidler over statsbudsjettet er på 8,8 mill. Dette er en differanse på 3,860 mill. Imidlertid foreslår universitetsdirektøren at det omdisponeres 5 postdoktorstillinger fra de ”ordinære” postdoktormidlene. En slik omdisponering gir en budsjetteffekt på ca 2,6 mill. Differansen på 1,260 mill (3,860 mill - 2,600 mill) dekkes inn gjennom tilsvarende reduksjon i basisbevilgningen.

Stipendiat- og postdoktorstillinger

Universitetet ble tildelt 17 nye stipendiatstillinger over statsbudsjettet for 2004 med budsjettvirkning fra høsten av. I alt er Universitetet nå tildelt 143 stipendiatstillinger totalt over det såkalte rekrutteringsstipendprogrammet. De17 nye stillingene vil bli fordelt i vårsemesteret sammen med de eksisterende stillingene hvor finansieringsperioden utløper høsten 2004 eller våren 2005 (refordeling). Til sammen vil det være 39 stillinger til fordelingen til våren, hvorav 19 med virkning fra høstsemesteret 2004 og resten med virkning fra vårsemesteret 2005. 

Universitetet ble ikke tildelt nye postdoktorstillinger i statsbudsjettet for 2004. Universitetet har totalt sett blitt tildelt 22 slike stillinger, og 10 av disse vil bli ledige fra neste år. Som det fremgår av avsnittet foran foreslår universitetsdirektøren imidlertid at 5 av disse ses i sammenheng med de 5 stillingene som inngår i de strategiske forskningsmidlene og dermed ikke fordeles før tidligst i 2006. Det vil si at det gjenstår 5 postdoktorstillinger til fordeling i 2004. 

Det foreslås at både stipendiat- og postdoktorstillingene i likhet med for inneværende år gis tilnærmet fullfinansiering av lønn, inkludert pensjon og andre sosiale kostnader
, samt et driftstilskudd på 26 000 og 52 000
 per stilling for henholdsvis ikke-eksperimentelle og eksperimentelle fag. 

Tabellen
 under viser fordelingen av midler til stipendiat- og postdoktorstillinger i 2004.

Alle beløp i 1000 kr 

	Rekrutteringsstillinger – finansierte årsverk og beløp i 2004

	Fak/enhet
	Stipendiat-stillinger
	Postdoktor-stillinger
	Beløp 
(1000 kr)

	Hum.fak.
	12,0 
	2,0 
	5 880

	Jur.fak.
	11,0 
	 
	5 338

	Mat.-nat.fak.
	23,0 
	2,5 
	11 442

	Med.fak.
	26,0 
	3,8 
	13 935

	NFH
	18,0 
	2,0 
	8 630

	SV-fak.
	20,5 
	1,0 
	9 077

	TMU
	5,5 
	1,0 
	2 879

	UVETT
	
	 
	 

	PLP
	5,0 
	 
	2 096

	Avsetning til senere fordeling
	13,5 
	5,0 
	8 378

	Totalt
	134,5 
	17,3 
	67 655


Til sammen er det fordelt 67,7 mill til stipendiat- og postdoktorstillinger neste år.

Det vurderes nå hvorvidt de interne prosedyrene for fordeling av stipendiat- og postdoktorstillinger skal endres. Dette vil måtte avklares før neste fordeling våren 2004.

Med bakgrunn i evaluering av norsk forskerutdanning, foreslår Universitets- og høgskolerådet (UHR) at det opprettes forskerskoler som forsøksordning som supplement til den ordinære forskerutdanningen ved universitetene
. Utgangspunktet for etablering av forskerskoler skal være miljøer som kan vise til høy vitenskapelig kvalitet eller som har særlig forutsetninger for å oppnå dette. Kvalitet i forskerutdanning, herunder gjennomføring innen normert tid, bør være ett av resultatene ved slike satsinger. Universitetsdirektøren foreslår at det vurderes opprettet forskerskoler ved Universitetet, og vil legge frem egen styresak om dette tidlig i vårsemesteret. Her vil det blant annet måtte vurderes hvordan forskerskolene skal organiseres og finansieres. Det tas høyde for utgifter til etablering av slike skoler i den sentrale reservepotten. Ut over dette vil størstedelen av utgiftene til forskerskoler være knyttet til lønns- og driftsutgifter til stipendiatstillinger. 

Øvrige midler

Det foreslås satt av 800 000 kr til delfinansiering av internasjonale symposier og 2,2 mill til overgangsstipend og frikjøp av forskere. Dette er samme beløp som for 2003. 

Videre foreslås det, i likhet med for inneværende år, satt av 2 mill til utenlandsopphold for stipendiater i 2003. Med en avsetning på dette nivået antas det at alle som søker vil kunne tilbys midler til utenlandsopphold.

Midlene, som i alt utgjør 5 mill, fordeles av det sentrale forskningsutvalget.

2.4
Basisbevilgningen (jf vedlegg 1 og 2)

2.4.0
Generell del 

Den generelle basisbevilgningen til fakultetene/enhetene er resultatuavhengig og i hovedsak ikke knyttet til bestemte formål. Denne bevilgningen må ses på som en grunnfinansiering av driften ved enhetene, og skal dekke utgifter til undervisning og forskning som ikke dekkes gjennom undervisnings- og forskningskomponentene i fordelingsmodellen, samt utgifter til administrasjon og infrastruktur. Ulikheter mellom fakultetene/enheter når det gjelder den generelle basisbevilgningens andel av den samlede bevilgingen, skyldes blant annet ulikheter i type fag, bredde i studietilbud og grad av kapasitetsutnyttelse. Basisbevilgingens størrelse har sammenheng med den historiske fordelingen av stillinger ved Universitetet. 

Ved fastsetting av basisbevilgningen tas det utgangspunkt i basisbevilgningen året før. Denne konsekvensjusteres deretter som følge av endringer i studieplasser eller tildeling av midler til nye tiltak etc. 

Da en stor del av fakultetene/enhetenes utgifter er bundne (utgifter til lønn og infrastruktur) er det vanskelig å foreta store omfordelinger av basisbevilgningen fra et år til det neste. En eventuell større opptrapping/nedtrapping av aktivitetsnivået ved enhetene bør skje over tid og være planlagt (omprioritering). 

Ved fordelingen for 2004 tas det altså utgangspunkt i basisbevilgningen i 2003. 

2.4.1
Studieplassendringer (vedlegg 1, kolonne B og C)

Generelt

I likhet med i det tidligere nasjonale fordelingssystemet regulerer departementet også i det nye finansieringssystemet aktivitetsnivået delvis gjennom studieplassendringer. 
Logikken er at den uttelling som gis i undervisningsbevilgningskomponenten ved økning i studiepoengsproduksjon, kun dekker en del av de antatte kostnadene ved en økning i aktiviteten/studie​plasser (målt i studiepoengsproduksjon). Det legges til grunn i departementets nye finansieringssystem at 40% av de antatte kostnadene per 60-studiepoengsenhet (heltidsstudent) dekkes gjennom undervisningsbevilgningskomponenten. I den grad departementet ønsker å fullfinansiere en økning i antallet studieplasser på et studium, legges 60 % av den antatte studieplasskostnaden inn i basisbevilgningen. I den nye interne budsjettfordelingsmodellen ved UiTø følges samme system. I praksis er det kun medisin og farmasi i dag som får fullfinansiering fra departementet gjennom økt basisbevilgning ved økt opptak.

Medisin og farmasi

I 1998 økte opptaket til medisinstudiet fra 70 til 76, det vil si med 6 studenter. I 1999 økte det ytterlige med 9 studenter til et opptak på 85. Budsjettmessig innebærer dette at det i 2004 gis helårsvirkning for de14 finansierte plassene
 som ble opprettet høsten 2003, og halvårsvirkning for de 9 nye plassene som opprettes høsten 2004. I gjennomsnitt finansieres 11,5 nye studieplasser på årsbasis i 2004. Den interne tildelingssatsen per studieplass på medisin er 112 000 som utgjør 75% av den nasjonale satsen.

I 2001 økte opptaket på farmasi fra 27 til 35, altså med 8 nye studenter årlig. Det økte opptaket ble finansiert direkte av Helsedepartementet i både 2001 og 2002 i egen bevilgning til Universitet. Finansieringen for de til sammen 16 plassene var 1,8 mill. Fra og med 2003 overtok UFD finansieringen av det økte opptaket på ordinær måte. I statsbudsjettet for 2004 er beløpet på 1,8 mill overført fra Helsedepartementet til UFD og lagt inn i budsjettrammen til UiTø. Beløpet legges videre inn i basisbevilgningen til Med.fak. Når det gjelder de 8 studieplassene som opprettes i 2004, benyttes en intern tildelingssats på 83 000. Dette utgjør 75% av den nasjonale satsen. 

Tabellen under viser budsjetteffekten for 2004.

Alle beløp i kr

	Studieplassøkning

	 
	Plasser
	Sats
	Budsjetteffekt

	Medisin
	11,5
	         112 000 
	           1 288 000 

	Farmasi
	8
	          83 000 
	              664 000 

	 
	 
	 
	           1 952 000 


I tillegg kommer 1,8 mill som er overført fra Helsedepartmentet. Til sammen gir dette en økning på 3,752 mill (1,8 +1,952) i studieplasstildelingen til Med.fak.

Reduksjon i studieplasser – Mat.-nat.fak. og Hum.fak.

På samme måte som departementet øker aktivitetsnivået ved å fullfinansiere økt opptak på enkelte prioriterte studier, kan departementet redusere aktivitetsnivået ved å kutte i basisbevilgningen i form av reduksjon i antall studieplasser. I statsbudsjettet for 2004 er reduksjonen på 20 studieplasser i budsjettet for 2003 videreført. Kuttet ble kun gitt halv effekt i 2003, resten (helårseffekten) tas altså ut budsjettet for 2004. 

Internt foreslås det at budsjetteffekten i 2004 av studieplasskuttet i 2003 fordeles mellom de samme fakultetene som for inneværende år. Det vil si mellom Mat.-nat.fak. og Hum.fak. med 10 plasser hver. Fordeling av dette studieplasskuttet for 2003 ble gjort på bakgrunn av at det var disse fakultetene som hadde nedgang i studiepoengsproduksjonen fra 2000 til 2001. Det foreslås at det benyttes en sats på 14 000
 per studieplass ved kutt i bevilgningen. Denne satsen utgjør 75% av satsen som benyttes i det nasjonale finansieringssystemet.

Alle beløp i kr

	Studieplassreduksjon – videreført fra 2003

	 
	Plasser
	Sats
	Budsjetteffekt

	Hum.fak
	10
	         14 000 
	           140 000 

	Mat.-nat.fak.
	10
	          14 000 
	              140 000 

	 
	 
	 
	           280 000 


2.4.2
Nye fag/tiltak (vedlegg 1, kolonne D)

Fredsstudiet – SV-fak.

I styresak S149-02 ble det vedtatt at Senter for fredsstudier opprettes som et fireårig prosjekt underlagt SV-fakultetet. Videre ble det i samme sak vedtatt at det utformes et samlet budsjett for senteret og masterprogrammet i fred og konfliktløsning. 

Bevilgningen til Sentrer for fredsstudier ble i 2003 lagt inn i basisbevilgningen til SV-fak. Ved budsjettfordelingen for 2003 ble basisbevilgningen til fakultet økt med 1,2 mill for å dekke kostnader ved mastergradsstudiet i fred og konfliktløsning (fredsstudiet), der første kull ble tatt opp høsten 2002. Opprinnelig var planen å kun ta opp ett kull, og deretter evaluere studiet før neste kull tas opp. Denne forutsetningen lå til grunn ved tildelingen på 1,2 mill. I løpet av våren 2003 ble det likevel bestemt at det skulle tas opp et nytt kull allerede inneværende høst. Merkostnadene ble finansiert av bevilgningen til Senter for fredsstudier (overførte midler fra 2002) samt gjennom tildeling fra rektors strategiske midler på 100 000. 

Fakultetet har beregnet et behovet for midler til fredsstudiet i 2004 til 1,9 mill. Det vil si en økning på 0,7 mill i forhold til tildelingen ved budsjettfordelingen for 2003. Opptaksrammen for studiet er på 20 studenter årlig, det vil si at det nå totalt er 40 studenter på fredsstudiet. 

Det ble avlagt syv 60-studiepoengsenheter høsten 2002 ved fredsstudiet, og dette gir en uttelling i undervisningsbevilgningen på ca 200 000 i 2004. Denne resultatuttellingen vil øke til ca 650 000
 i 2004 og til ca 900 000
 i 2005. 

Universitetsdirektøren foreslår at midlene til fredsstudiet øker med 0,5 mill i 2004. Det vil si at det totalt sett er lagt inn 1,7 mill i basisbevilgningen knyttet til opprettelsen av studiet. I tillegg kommer resultatuttelling på ca 200 000 i 2004. Totalt gir dette en bevilgning på 1,9 mill. Som omtalt foran vil resultatuttellingen øke i 2005 og 2006. Det legges derfor opp til at basisbevilgningen reduseres med 300 000 i 2005, og at den permanente økningen i basisbevilgningen fra og med 2005 vil være 1,4 mill. 

Arktisk naturbruk og landbruk

Et femårig integrert masterstudium i arktisk landbruk og naturbruk ble startet opp høsten 2002 med finansiering over statsbudsjettet. Universitetet ble tildelt 0,9 mill i 2002 og ytterligere 0,9 mill i 2003. Dette er videreført i statsbudsjettet i 2004, og basisbevilgningen til Universitetet er altså økt med 1,8 mill. Mat.-nat.fak. er administrativt ansvarlig for studiet, og hele beløpet på 1,8 mill ble i 2003 tildelt dette fakultetet. Flere andre fakulteter er imidlertid involvert i studiet ved at de har ansvar for deler av undervisningen. 

I 2002 utarbeidet en tverrfakultær prosjektgruppe
 forslag til studieplan for arktisk naturbruk og landbruk. Gruppa kostnadsberegnet også studiet. Kostnadsberegningene er basert på en opptaksramme på 20 studenter årlig. I 2004 er kostnadene for studiet beregnet til 2,8 mill. Utgiftene er beregnet å øke for hvert år inntil 2007 da merkostnadene totalt sett er beregnet til å utgjøre 3,750 mill. Som en del av kostnadsberegningen er det anslått følgende stillingsbehov når studiet er fullt utbygd: Tre faste vitenskapelige stillinger, seks bistillinger (20% stillingsandel), en halv konsulentstilling. I tillegg kommer behov for timelærere.

I 2002 ble det tatt opp 10 studenter til studiet, mens det i 2003 ble tatt opp 13. Dette indikerer at det vil kunne bli vanskelig å utnytte hele i studiekapasiteten. 

I budsjettinnspillet fra Mat.-nat.fak. ber fakultetet om en økning i basisbevilgningen på 0,3 mill i 2004 i tillegg til beløpet på 1,8 mill som allerede er tildelt. SV-fakultetet signaliserer i budsjettinnspillet behov for en stilling for å dekke undervisningsbehovet i studiet. Andre fakulteter signaliserte også ressursbehov knyttet til denne utdanninga i budsjettmøtene uten at dette var beskrevet i budsjettinnspillene. 

Universitetsdirektøren foreslår en ytterligere tildeling på 1,0 mill til arktisk naturbruk og landbruk ut over de 1,8 mill som allerede er øremerket fra departementet. Totalt er det da tildelt 2,8 mill. Dette er i tråd med prosjektgruppens beregning av bevilgningsbehovet i 2004. Universitetsdirektøren foreslår at ekstratildelingen i 2004 på 1,0 mill settes av til senere fordeling mellom de aktuelle fakultetene/enhetene. Universitetsdirektøren vil ta initiativ til en avklaring på fordelingen tidlig i 2004. Fordelingen av midlene vil være basert på de respektive fakulteters ressursinnsats i studiet. 

Universitetsdirektøren er videre innstilt på å foreslå tildeling av ytterligere noe midler i 2005 gjennom basisbevilgningen. I budsjetteringen av studiet må dessuten studiepoengsuttellingen kalkuleres inn. Dersom en legger til grunn et gjennomsnittlig kullstørrelse på 15 studenter og gjennomføringsgrad på 80% gir dette en studiepoengsuttelling når studiet er fullt utbygd i 2007, på ca 1,4 mill. En del av disse studiepoengsmidlene vil være knyttet til eksisterende emner, og altså ikke de som opprettes spesielt for dette studieprogrammet.

Lønnsutgifter nye stillinger – Jur.fak.

Jur.fak. fikk i 2003 en ekstratildeling fra sentral reserve til dekning av lønnsutgifter til nye faste vitenskapelige stillinger (1,4 stillinger). Jur.fak. har de senere årene fått kompensasjon for økte lønnsutgifter ved tilsetting i slike vitenskapelig topp- og mellomstillinger. Dette som et incitament for å øke rekrutteringen ved fakultetet. Det foreslås at tildelingen på 0,9 mill videreføres i budsjettet for 2004.

Teknisk avdeling 

For Teknisk avdeling er det foreslått lagt inn 3 mill i prosjekteringsmidler med sikte på rehabilitering av Realfagsbygget. Den foreløpige beregningen av rehabiliteringskostnaden er 52 mill. 

Videre er det lagt inn 10,2 mill til drift av det nye Teorifagbygget i budsjettet til Teknisk avdeling. Dette er utgifter til renhold, energi, offentlig avgifter, serviceavtaler med mer. For 2003 var det lagt inn 2,7 mill til drift av bygget, slik at økningen i tildelingen i 2004 er på 7,5 mill. 

Forbruksavgiften på strøm (el-avgiften) er avviklet for den type virksomhet Universitetet bedriver. Dette gir en besparelse for Universitet på 2,5 mill
. Budsjettet til Teknisk avdeling er redusert tilsvarende. 

Den ekstraordinære tildelingen i 2003 på 2 mill knyttet til infrastruktur i Teorifagbygget er trukket ut av budsjettet. 

Frem til 2003 fordelte departementet i eget brev til universitetene midler til utenomhusanlegg og fellesarbeider. Dette var midler som var satt av på en egen post på statsbudsjettet (post 30 kapittel 0281). I statsbudsjettet for 2004 ble disse midlene imidlertid lagt direkte inn i budsjettrammen til

universitetene på permanent basis. For Universitetet utgjorde dette 2 mill, og disse midlene legges inn rammen til Teknisk avdeling i 2004. 

Totalt gir dette en nettoøkning på 8 mill i den generelle basisbevilgningen til Teknisk avdeling. 

Tannlegeutdanninga – Med.fak.

I statsbudsjettet for 2004 er tannlegeutdanninga tildelt i alt 17,5 mill. Av dette er 2,7 mill lønns- og driftsmidler. Tallet er beregnet på bakgrunn av et opptak på 10 studenter høsten 2004, og en tildelingssats på 270 000 kr per student. Videre utgjør midler til utstyr 8,9 mill og midler til å dekke arealutgifter/husleie 5,9 mill. 

I alt forventes en tildeling på 106 mill til engangsinvestering i utstyr ved etablering av tannlegeutdanninga, hvorav beløpet på 8,9 mill er første tildeling i denne sammenheng. Utstyrsbevilgningen skal dekke utstyr til både forskning og undervisning og til preklinisk og klinisk virksomhet. Midlene skal dekke så vel vitenskapelig utstyr som utstyr til teknisk-administrative formål, herunder inventar. Resterende del av de forventede utstyrsmidlene vil bli tildelt over en 8–9 års periode. Det pågår nå et arbeid ved Med.fak. med å planlegge hvordan midlene skal disponeres. I styresak 
S65-03 vedtok universitetsstyret blant annet de økonomiske rammene for tannlegestudiet. Her er det lagt opp til at Med.fak. tildeles 250 000 per student, og at dermed resterende beløp på 20 000 (270 000 - 250 000) settes av til dekning av sentrale kostnader som følge av tannlegeutdanninga. Med 10 studenter i 2004 innebærer dette at Med.fak. tildeles 2,5 mill. 

Det foreslås at hele beløpet på 5,9 mill til dekning av arealutgifter/husleie tildeles Med.fak. Midlene skal dekke de arealmessige merkostnadene som følger av tannlegeutdanninga. Etter at slike utgifter er dekket, kan eventuelle overskytende midler benyttes til lønn og drift. Dette vil gi rom til å kunne tilsette i vitenskaplige stillinger på et tidligere tidspunkt enn det som vil være mulig dersom en kun har til rådighet de ordinære lønns- og driftsmidlene. Fakultet må også i samråd med UB vurdere hvorvidt det er hensiktsmessige å benytte noe av disse eventuelle overskytende midlene til faglitteratur allerede nå. Det er ikke tildelt spesielle midler til UB for oppbygging av litteratur for tannlegestudiet i 2004. Dette fordi tannlegestudentene de første årene vil ha felles undervisning med medisin, og at det foreløpig er få vitenskapelig tilsatte på tannlegeutdanninga. Senere år vil en del av midlene til tannlegeutdanninga måtte øremerkes UB. 

Det foreslås at Med.fak. tildeles total 17,3 mill (2,5 + 8,9 + 5,9) i 2004 knyttet til tannlegeutdanninga. 

Videreføring av eksternt finansierte stillinger – NFH

Det foreslås at gaveprofessorat i bedriftsøkonomi ved NFH finansiert av Sparebanken Nord-Norge, og professorat i næringsmiddelteknologi ved NFH finansiert av Fiskeridepartementet finansieres videre over statsbudsjettet når den eksterne finansieringen utløper i 2004. Dette i tråd med intensjonene i avtalene om disse stillingene. Universitetsdirektøren foreslår at midler for disse stillingene legges inn i basisbevilgningen til NFH i 2004. Det legges til grunn en tildeling på 0,650 mill per stilling på helårsbasis, men helårsvirkning gis først i 2005. Budsjetteffekten i 2004 vil være samlet sett 0,650 mill, beregnet på bakgrunn av tidspunktet for utløp av ekstern finansiering.

2.4.3
Lønns- og prisvekst – kompensasjon i basisbevilgningen (vedlegg 1, kolonne E)

Kompensasjonen for lønns- og prisvekst i basisbevilgningen er beregnet som et påslag på den generelle basisbevilgningen i 2003. Inflasjonskomponenten blir i praksis salderingsposten i budsjettet når det tildeles midler til nye tiltak/aktiviteter uten at dette dekkes inn ved tilsvarende kutt i andre budsjettposter. Når det gis samme prosentvis lønns- og priskompensasjon for alle enhetene innebærer dette at budsjettkuttet fordeles likt. Lønns- og priskompensasjonen i basisbevilgningen 
er i år på 2,4 %. 
2.4.4
Kvalitetsreformmidler  (vedlegg 1, kolonne G)

Generelt

Det er i statsbudsjettet for 2004 satt av ytterligere 28,4 mill til kompensasjon for økte utgifter knyttet til kvalitetsreformen. Tildelingen for 2003 var på 24,2 mill, slik at samlet tildeling til kvalitetsreformen nå er på i alt 52,6 mill for Universitetet.

I statsbudsjettet ble midlene til kvalitetsreformmidlene fordelt mellom universitetene til dels på bakgrunn av studiepoeng (og lagt inn i basisbevilgningen) til dels på bakgrunn av forskningsindikatorer (og lagt inn i forskningsbevilgningen). 

Intern fordeling i 2003 

Med unntak av de midlene som ble fordelt til spesielle formål, ble kvalitetsreformmidlene for 2003 fordelt mellom enhetene på bakgrunn av et gjennomsnitt av studiepoengsproduksjonen for 2000 og 2001. Avlagte studiepoeng på lavere grad innenfor de fritt organiserte studiene ved Hum.fak., SV-fak., Mat.-nat.fak, Med.fak. og NFH ble vektet 1,5, mens studiepoeng avlagt på hovedfag og profesjonsstudier/fast organiserte studier samt ex.phil. ble vektet 1,0. Doktorgrads- og videreutdanningsstudier ble holdt utenfor. 

Grunnen til at avlagte studiepoeng benyttes som fordelingsnøkkel, er at dette gir et bilde av antall aktive/reelle studenter ved de ulike fakultetene/enhetene. Det er studenttallet som er den sentrale kostnadsdriveren i kvalitetsreformen. 

I regjeringens forslag til statsbudsjett for 2003 sto det dessuten under omtalen av kvalitetsreformmidlene. 

«Midlane skal nyttast til å gjennomføre Kvalitetsreforma og innføre nye og meir faste studieløp, ny gradsstruktur, meir studentaktiv undervisning, nye vurderingsformer og ei generell heving av kvaliteten på studietilboda. Auken i budsjettmidlane til institusjonane i 2003 er fordelte etter avlagde 60-studiepoengseiningar, men med ei vekting på 1,5 for studium på lågare grad ved universiteta sine allmennfakultet. Det er desse studia som har dei største utfordringane knytte til Kvalitetsreforma.»
I tillegg til nøkkelfordelingen ble det satt av 500 000 til opplæring og informasjon om nye undervisnings- og vurderingsformer. Målgruppen har vært faglig og administrativt tilsatte. PLP og U-vett har sammen hatt ansvaret for dette tilbudet 

I tillegg ble det satt av 2 mill til dekning av sentrale utgifter knyttet til reformen. Dette gjelder ressursbruk knyttet til studentrekrutteringsarbeid og generell informasjon til søkere og studenter om reformen. Videre kommer omlegging av studentsystemet i forbindelse med ny karakterskala, nye betegnelser på emner og studieprogram samt oppretting av individuelle utdanningsplaner som også er en del av reformen. Midlene skulle også dekke merarbeid knyttet til eksamensavvikling. Merarbeidet skyldes flere eksamener (modulisering av fag) og kortere eksamensperioder. 

Det ble dessuten holdt tilbake et beløp sentralt på 1 mill til eventuelle uforutsette behov i sammenheng med kvalitetsreformen. 

Tabellen under viser fordelingen av kvalitetsreformmidler i 2003.

Alle beløp i 1000 kr

	Kvalitetsreformmidler 2003

	 
	Spesielle formål 
	Nøkkelfordelt
	SUM

	 Hum.fak. 
	
	                2 409 
	              2 409 

	 Jur.fak. 
	
	                1 638 
	              1 638 

	 Mat.-nat.fak. 
	
	                2 340 
	              2 340 

	 Med.fak. 
	
	                4 191 
	              4 191 

	 NFH 
	
	                2 041 
	              2 041 

	 SV-fak. 
	
	                7 380 
	              7 380 

	 PLP 
	                       500 
	                  701 
	              1 201 

	 Sentralt/u.dir. 
	                    2 000 
	
	              2 000 

	 Reserve 
	                    1 000 
	
	              1 000 

	 
	                    3 500 
	              20 700 
	            24 200 


Fordeling i 2004 

Universitetsdirektøren foreslår at fordelingen av kvalitetsreformmidlene for 2003 på 24,2 mill videreføres i 2004, med unntak av at beløpet på 1 mill som ble satt av som sentral reserve i 2003, nå tildeles UB med sikte på å styrke rammevilkårene for god læring med særlig vekt på implementering av planene for nytt læringssenter i det nye Teorifagbygget og opplæring i informasjonskompetanse. 

Beløpet på 0,5 mill som ble tildelt U-vett og PLP i fellesskap i 2003, og som skulle disponeres til opplæring og informasjon om nye undervisnings - og vurderingsformer videreføres heller ikke. Dette var et ledd i forberedelsen til kvalitetsreformen. Reformen er nå i ferd med å bli implementert, og det foreslås altså ingen videreføring av disse midlene i samme form som tidligere. 0,250 mill av dette beløpet omdisponeres og tilføres U-vett. Dette med bakgrunn i at U-vett i styresak S54-03 om etablering av gruppe for utvikling av kvalitet i utdanningen som en del av kvalitetsreformen, ble tildelt et overordnet utviklings- og veiledningsansvar overfor fagmiljøene for bruk av IKT i både ordinære og fleksible studier. 

Universitetsdirektøren foreslår videre at de nye midlene til kvalitetsreformen i 2004 på 28,4 mill i hovedsak nøkkelfordeles mellom fakultetene/enhetene etter samme kriterier som for 2003. Gjennomsnittet av studiepoengsproduksjonen i 2001 og 2002 legges til grunn for fordelingen. Midlene legges inn i basisbevilgningen.

I tillegg foreslås det satt av ytterligere 700 000 av kvalitetsreformmidlene sentralt som disponeres av universitetsdirektøren. Midlene må ses i sammenheng med de krav som nå stilles til utarbeidelse av rutiner og systemer for kvalitetssikring av utdanningsprogrammene. Videre kommer arbeidet med å utvikle systemløsninger for kvalitetssikringssystemer, herunder også studentevalueringer. En ytterligere styrking av rekrutteringsarbeidet vil også være prioritert i denne sammenheng. Ny universitets- og høgskolelov pålegger institusjonene å opprette et læringsmiljøutvalg. Studieavdelinga og teknisk avdeling vil i samarbeid ha sekretariatsfunksjonen for dette utvalget. I styresak S54-04 ble det etablert en gruppe for utvikling av kvalitet i utdanningen ved Universitetet. Det bør disponere noe midler til å iverksette nødvendige fellestiltak på områder som har indikasjoner på kvalitetsproblemer. Disse midlene inngår i beløpet på 700 000. 

Forslag til fordeling av kvalitetsreformmidlene fremgår av tabellen under.

Alle beløp i 1000 kr

	Kvalitetsreformmidler – totalt

	 
	Videreført 2003
	2004
	Sum

	Hum.fak.
	               2 409 
	2 916
	5 325

	Jur.fak.
	               1 638 
	2 249
	3 887

	Mat.-nat.fak.
	               2 340 
	2 995
	5 334

	Med.fak.
	               4 191 
	6 644
	10 835

	NFH
	               2 041 
	2 715
	4 756

	SV-fak.
	               7 380 
	9 533
	16 913

	PLP
	                  701 
	648
	1 349

	U-vett – omdisp
	                  250 
	
	250

	Sentralt/u.dir.
	               2 000 
	700
	2 700

	UB – omdisp
	1 000
	
	1 000

	Reserve
	250
	0
	250

	   Sum
	24 200
	28 400
	52 600


Universitetsdirektøren forutsetter at midlene som nøkkelfordeles brukes til kvalitetsheving av undervisningen i tråd med intensjonene i reformen. Midlene skal ikke benyttes til oppretting av nye fagdisipliner. 

2.4.5
Spesielle formål  (vedlegg 1, kolonne H)

Universitetets fellesutgifter

Det foreslås satt av 34,205 mill til dekning av Universitetets fellesutgifter i 2004. Dette er utgifter det ikke er mulig eller hensiktsmessig å knytte til bestemte fakulteter/enheter. 

Av det samlede beløpet utgjør midler til administrative effektiviseringstiltak 1,5 mill. Dette er samme beløp som i 2003. Midlene skal gå til prosjekter og tiltak som har til siktemål å effektivisere den administrative tjenesteytingen ved Universitetet. Midlene skal ikke benyttes til faste stillinger, men til eventuell frikjøp i forbindelse med prosjektarbeid og mindre engangsinvesteringer. Det vil kun være aktuelt å benytte disse midlene til prosjekter som involverer både sentral - og fakultetsnivået. 

Universitetets kjøp av barnehageplasser i Samskipnadens barnehager for ansatte, inkludert stipendiater, er en refusjonsbasert ordning, og er budsjettert til 2,4 mill i 2004. Det kan oppstå noe forskjell i budsjettert beløp og det endelige tilskuddet, og årsaken til dette vil hovedsakelig være knyttet til de offentlige tilskuddsordningene. Reduksjonen i utgifter til kjøp av barnehageplasser er i samsvar med Samskipnadens forslag, og gir utrykk for en kostnadsreduksjon som følge av økte offentlige tilskudd og ikke en reduksjon i antall plasser. 

Posten midler til refusjon for bruk av sykehus er lagt inn under Med.fak.s budsjett for 2004, da dette gjelder medisinstudenter. 

I styresak S63-05 vedtok universitetsstyret at Universitetets egenandel i utstillingsprosjektet Polarnorge 2005 skal være 675 000. Det foreslås at 500 000 settes av i år, og resten settes av i 2005.

Hum.fak. tilbyr norskundervisning for utenlandske studenter og tilsatte ved hele Universitetet. Denne undervisningen er ikke å anse som en del av den ordinære faglige virksomheten ved fakultet, men må betraktes som en fellesoppgave. Til nå har imidlertid Hum.fak. finansiert disse kursene over ordinær budsjettramme. Det foreslås at utgifter til disse kursene dekkes over universitetets fellesutgifter og at det legges opp til at tilbudet av plasser på kursene skal dekke etterspørselen. Det foreslås at Hum.fak.s. budsjettramme reduseres med 150 000 kr for å dekke inn en del av beløpet på 300 000 som settes av over fellesutgiftene. Hum.fak. har av økonomiske årsaker hatt vansker med å dekke etterspørselen etter denne undervisningen over ordinært budsjett. 

Oversikt over øvrige fellesutgifter fremgår av budsjettinnspillet til Sentraladministrasjonen.

Alle beløp i 1000 kr

	Universitetets fellesutgifter

	
	2003
	2004

	
	Vedtak
	Univ.dir forslag

	Delfinansiering av EU-representasjon i Brussel
	
	250

	Polarnorge 2005 – Universitetets tilskudd
	
	500

	Norskundervisning studenter og ansatte
	
	300

	Kjøp av barnehageplasser hos Studentsamskipnaden 
	2 733
	2 400

	Refusjon for bruk av sykehus
	1 715
	

	Adm. effektiviseringstiltak
	1 500
	1 500

	Studentdemokratiet og studentsosiale formål
	1 190
	1 215

	Studentvelferd – Studentsamskipnaden 
	3 598
	3 650

	Øvrige fellesutgifter, inkl utgifter til drift av styret
	23 720
	24 390

	
	34 456
	34 205


Midler til studentdemokratiet og til studentsosiale formål samt midler til studentvelferd er omtalt nærmere nedenfor.

Studentdemokratiet og studentsosiale formål

Tabellen nedenfor viser tildelingen til studentdemokratiet og studentsosiale formål i 2003 og studentstyrets og universitetsdirektørens forslag for 2004. 

Alle beløp i 1000 kr

	Studentdemokratiet og studentsosiale formål

	
	2003
	2004

	
	Vedtak
	Studentstyrets
forslag
	Univ.dir forslag

	Studentstyret
	740
	800
	765

	Bolighjelpa
	70
	70
	70

	Debutuka
	200
	200
	200

	Uka 2005
	70
	70
	70

	Internasjonalt seminar
	30
	30
	30

	Universitetsstyregruppa
	80
	80
	80

	
	1 190
	1 250
	1 215


Studentstyrets forslag til budsjett for studentdemokratiet og studentsosiale formål innebærer en økning på 60 000, eller 5 %. Økningen er knyttet til drift av studentstyret, og bakgrunnen er generell prisøkning, kompetanseheving av tillitsvalgte og utvidet samarbeid med andre høyere utdanningsinstitusjoner i Nord-Norge. Universitetsdirektøren foreslår en økning til driften av studentstyret på 30 000, eller på 3,5 %. Dette er den lønns- og priskompensasjon Universitetet mottar over statsbudsjettet. For de øvrige formålene foreslår universitetsdirektøren en tildeling i samsvar med studentstyrets forslag. Uka arrangeres hvert annet år, men mottar en årlig tildeling. Neste gang arrangeres Uka i 2005. 

Studentvelferd – studentsamskipnaden

Tabellen under viser Universitetets direkte tilskudd til ulike studentvelferdsformål
 som Studentsamskipnaden har ansvaret for. Samskipnadens forslag til budsjett er på 3,863 mill, og dette innebærer en økning på 265 000, eller 7,4 %. Universitetsdirektøren foreslår et samlet tilskudd på 3,650 mill til disse formålene, tilsvarende en økning på 1,4 %. 

I 2003 har det vært foretatt en renovering/ombygging av kantinene på Tromsø museum og på Realfagsbygget, inkludert anskaffelse av en del nytt kantineutstyr. Utgiftene til dette har vært dekket over budsjettet for felles infrastruktur, drift og vedlikehold av bygg (Teknisk avdeling). For 2004 har Samskipnaden planlagt å avvikle driften av tre kantiner i løpet av 1. halvår, samtidig som det planlegges å etablere to nye kantiner i Teorifagbygget. Disse kantinene etableres med nytt utstyr dekket over utstyrsbevilgningen til bygget. Den foreslåtte reduksjon i tilskuddet til kantinevirksomheten må sees i sammenheng med nedleggingen av kantiner i løpet av 2004, nyoppussede kantiner og etablering av nye kantiner. I den grad utstyr i de kantiner som legges ned fortsatt er brukbart, vil det også være mulig å overføre dette utstyret til øvrige kantiner. For 2004 er det foreslått satt av 700 000 til kantinevirksomheten.

Samskipnadens forslag til tilskudd til studenthuset Driv er på 400 000, og dette er en videreføring av nivået for 2003. Den økonomiske situasjonen for Driv er vanskelig, og Universitetet har gitt ekstraordinære tilskudd til dekning av underskudd både for 2001 og 2002 ved Driv. Også for 2003 ligger det an til at Driv vil gå med underskudd. Situasjonen ved Driv må løses i samarbeid med de involverte parter. Det gjøres derfor oppmerksom på at det endelige tilskuddet til Driv kan bli noe høyere enn foreslått beløp, og at dette dekkes over midler avsatt til reserve. 

Tilskuddet til idrettshallen Kraft foreslås økt med 50 000 til 850 000, og dette er i samsvar med Samskipnadens forslag. Med dette beløpet vil Universitetet gi et tilskudd som etter Samskipnadens beregning er Universitetets andel av ”fristasjonsytelsen" for idrettshallen. 

Høgskolen har i forbindelse med fordelingen for 2004 satt av 300 000 til Driv og Kraft uten å spesifisere beløpet nærmere. Normal kostnadsfordeling mellom Høgskolen og Universitetet er 25/75, og gir uttrykk for studentandelene ved institusjonene. Med det tilskuddet som Høgskolen og universitetsdirektøren foreslår, vil fordelinga mellom Høgskolen og Universitetet være 19/81.

Tilskuddet til studentenes sosialtjeneste er økt i samsvar med Universitetets lønns- og priskompensasjonen over statsbudsjettet, og beløpet for 2004 er 1,610 mill.

Alle beløp i 1000 kr

	Studentvelferd - Studentsamskipnaden

	
	2003
	2004

	
	Vedtak
	Samskipnadens forslag
	Univ.dir forslag

	Kantinevirksomheten
	757
	885
	700

	Studentenes sosialtjeneste
	1 555
	1 637
	1610

	Idrettshuset Kraft
	800
	853
	850

	Studenthuset Driv
	400
	400
	400

	Administrering av lånekassen
	86
	88
	90

	
	3 598
	3 863
	3 650


Andre spesielle tildelinger

Avsetning til refusjon for bruk av sykehuset foreslås økt fra 1,715 til 1,775 mill, det vil si med 3,5 %. Midlene legges inn i budsjettrammen til Med.fak.

Litteraturbudsjettet som fordeles av styret til UB, foreslås økt fra 26 mill til 27,5 mill i 2004. Dette er en økning på 5,8 %. Fagtidsskrifter har en høyere prisstigningstakt enn det generelle inflasjonsnivået skulle tilsi. Den prosentvise økningen som her er foreslått, må ses i sammenheng med dette. 

Velferdsmidlene beregnes på bakgrunn av antall ansatte og fordeles av Arbeidsmiljøutvalget. Det foreslås satt av 520 000 for 2004 for senere fordeling. I fjor var beløpet på 500 000.

UiTø betaler årlig et avtalt beløp til UNN knyttet til klinisk praksis for psykologi​studentene. Endelige avtale er ikke vedtatt. Det foreslås satt av 2,8 mill for 2004 som en del av bevilgningen til SV-fak., det vil si samme beløp som for 2003. 

Det foreslås satt av 2,0 mill til intern opplæring i 2004. Dette er samme beløp som i 2003. Det foreslås videre at bevilgningen til dette formålet legges inn i den generelle basisbevilgningen til sentraladministrasjonen fra og med 2005, og dermed ikke øremerkes spesielt. 

Det foreslås satt av 23,5 mill til dekning av leieutgifter for F/F ”Jan Mayen”. Dette er i samsvar med forslaget fra NFH og utgjør en økning 1 mill i forhold til bevilgningen for inneværende år. 

Det legges opp til at leieutgiften for Havbruksstasjonen A/S finansieres av sentrale midler slik som tidligere. Leiebeløpet for 2003 vil være 8,8 mill. Dette er en økning på drøyt 2 mill i forhold til i fjor, og må ses i sammenheng med de økte driftsutgiftene som følger av investering i nytt sjøanlegg til ca 30 mill. Det nye sjøanlegget skal etter planen stå klart sommeren 2004. Helårseffekten av økte driftsutgifter vil først komme i 2005. Det gamle sjøanlegget ble kondemnert i 2002, og driftsutgiftene ved Havbruksstasjonen har derfor vært lavere enn normalt i 2003. I tillegg til sjøanlegget skyldes økning i leieutgiftene at Havbruksstasjonen nå må betale el.avgift. 

Det foreslås satt av 1,850 mill til prosjektgruppa for Teorifagbygget i 2004 under Teknisk avdeling. Det vil si samme beløp som i 2003. 

Av bevilgningen over statsbudsjettet for 2003 er det øremerket 35,9 mill til utstyr til Teorifagbygget under Teknisk avdeling. Med tildelinger på 10 mill i 2001, 20 mill i 2002, 55 mill i 2003 og 35,9 mill i 2004 er det nå i alt tildelt 120,9 mill til dette formålet. Noe av midlene er brukt i 2003, mens størstedelen vil bli brukt i løpet av 2004.

Museumsprosjektet er et felles dokumentasjonsprosjekt for de fire universitetene. Målet er å gi en samlet og rasjonell tilgang til informasjon. I 2003 ble det satt av 1 mill sentralt til delfinansiering av Museets egenandel i prosjektet. Den sentrale egenandelen har økt betydelig de senere årene, noe som har sammenheng med bortfall av annen finansiering i prosjektet. Prosjektet går mot slutten, men det vil etablert en etterorganisasjon. I tråd med det Museet ber om foreslår universitetsdirektøren at tildelingen på 1 mill i 2003 videreføres med samme beløp i 2004. 

Vedtaket fra 2002 om avsetningen av midler til samisk strategiplan på 1 mill årlig i perioden 2002-2007 følges opp. De ordinære strategimidlene til Samisk senter er økt med 180 000 til 440 000. Videre er 820 000 satt av til oppfølging av andre deler av strategiplanen. Midler til reisestøtte for samiske hovedfags- og doktorgradsstudenter videreføres med samme beløp som for i år, det vil si 130 000. Totalt utgjør dette 1,390 mill.

Strategimidlene til de øvrige sentrene ble økt til i 2003, og det foreslås ingen ytterligere økning i 2004. Det innebærer en tildeling på 840 000.

Det foreslås at midlene til lørdagsuniversitetet videreføres i budsjettet til Sentraladministrasjonen på samme nivå som i 2003, det vil si 165 000. 

I 2000 ble det vedtatt, i sak S97-00, å sette av 1 mill årlig i fire år til tungregneprogrammet som er et nasjonalt prosjekt med Forskningsrådet som sentral finansieringskilde. En av de eksterne deltakerne i prosjektet, Norsk polarinstitutt, trakk seg ut i 2001, noe som ga et årlig inntektstap på om lag 0,8 mill. Ved budsjettfordelingen for 2002 ble vedtatt å kompensere dette tapet ved å øke tildelingen over statsbudsjettet tilsvarende, slik at avsetningen totalt sett utgjorde 1,8 mill. Dette ble fulgt opp i 2003. Universitetsdirektøren vurderer om Universitetet også bør delta i neste programperiode, som løper fra 2005-2010. Styret vil i løpet av 2004 bli forelagt en evaluering av prosjektet så langt, samt en tilrådning om eventuell deltakelse i neste programperiode. På denne bakgrunn foreslår universitetsdirektøren at tildelingen på 1,8 mill videreføres i 2004 for å sikre kontinuitet i prosjektet inntil avgjørelsen om UiTøs videre medvirkning i programmet er avklart. Midlene disponeres som tidligere av universitetsdirektøren og videreføres i budsjettrammen til Sentraladministrasjonen.

Universitetsstyret vedtok i sak S152-00 en IT-strategi for Universitetet i Tromsø for perioden 2000–2003. For å følge opp denne strategien er det blitt satt av midler i de årlige budsjettfordelingene. De to siste årene har det vært satt av 6 mill til dette formålet. IT-strategien medfører en sentralisering av basis IT-tjenester samtidig som lokale IT-ressurser frigjøres for i større grad å kunne konsentrere seg om IT i undervisning og forskning. IT-strategien har medført at finansieringsansvaret for datanett ved fakultetene/enhetene nå ligger hos den sentrale IT-avdelingen. Universitetsdirektøren foreslår at disse 6 mill videreføres i budsjettrammen til sentraladministrasjonen i 2004 til finansiering av de utgifter sentralisering av basis IT-tjenester medfører, inkludert midler til investering og drift av datanett ved fakultetene/enhetene. Det vises for øvrig til egen sak om IT-strategi i styremøte 11. desember. 

I styresak S13-03 ble det vedtatt ulike likestillingstiltak i hovedsak med sikte på å øke antall kvinnelige professorer. Følgende tiltak med økonomiske konsekvenser ble vedtatt:

· Fire ekstra forskningsterminer hvert år for kvinner (640 000 kr)

· Ekstra driftsmidler til fire kvinnelige postdoktorer/førsteamanuenser (200 000)

· Mentorprosjektet (700 000)

· Tilskudd kvinnelige professor II-stillinger (500 000)

I 2004 er den samlede avsetningen til disse tiltakene beregnet til 2,040 mill. Kvinnforsk har ansvaret for mentorprosjektet, mens fordelingen av de andre midlene skjer i det sentrale forskningsutvalget. Midler til mentorprosjektet legges inn i budsjettrammen til Kvinnforsk, mens resterende del av midlene avsettes til senere fordeling.

I statsbudsjettet er det tildelt 650 000 til kommersialiseringsarbeid. Beløpet settes av under midler til senere fordeling.

Det foreslås satt av 4,350 mill sentralt, hvorav 1 mill settes av som rektors strategimidler. Resterende beløp på 3,350 mill settes av som generell reserve til dekning av uforutsette utgifter, og utgifter i tilknytning til forskerskoler og tilsettinger i vitenskapelige stillinger ved Jur.fak.

2.4.6
Internhusleie

Universitetet innførte ordningen med internhusleie i 2003. På grunnlag av arealsituasjonen per 31.12.2002 ble enhetene tildelt midler for 2003 som tilsvarte kostnadene knyttet til leie av dette arealet. 

I 2004 vil det skje betydelige endringer i arealsituasjonen ved Universitetet som følge av innflyttingen i Teorifagbygget. Mange enheter vil få en vesentlig arealutvidelse og dermed økte husleieutgifter. Det har imidlertid vært en premiss i arbeidet med internhusleiesystemet at enhetene skal få tildelt midler for å dekke økt internhusleie som følge av omrokkeringene i tilknytning til Teorifagbygget. Det vil bli etablert en ny utgangsposisjon for arealfordelingen når de ulike fakultetene/enhetene i løpet av 2004 er på plass i Teorifagbygget. Dette vil skje med sikte på budsjettfordelingen for 2005.

I den grad arealsituasjonen for den enkelte enhet ikke har endret seg i forhold til den opprinnelige utgangsposisjonen, må enheten for 2004 betale det tildelte beløpet i form av husleie (nullsumspill). Ved endringer som ikke er en følge av innflyttingen i Teorifagbygget eller påfølgende omrokkering, må enhetene selv dekke husleieendringen over det ordinære driftsbudsjettet.

I tabellen nedenfor fremgår enhetenes tildeling av arealmidler for 2004 med bakgrunn utgangsposisjonen (beløp i 1000 kr) som ble fastsatt 30.12.2002. Midlene inngår som en del av basisbevilgningen. Universitetsdirektøren vil komme nærmer tilbake til arealsituasjonen og tildeling arealmidler som følge av innflyttingen i Teorifagbygget og påfølgende omrokkeringer. 

Alle beløp i 1000 kr (unntatt pris per kvm)

	 
	Pris (kr) per kvm for den enkelte arealkategori
	 

	 
	Kontor
	Lab
	Lager
	 

	 
	1 500
	1 970
	982
	 

	Leietaker
	Total pris for den enkelte arealkategori
	Samlet tildeling

	Andre/eksterne leietakere
	9 593
	2 424
	801
	12 818

	Hum.fak
	5 231
	137
	323
	5 691

	Jur.fak
	1 538
	73
	230
	1 842

	Mat.-nat.fak
	15 396
	10 152
	3 366
	28 914

	Med.fak
	15 603
	22 875
	6 139
	44 617

	NFH
	6 670
	8 597
	2 328
	17 596

	PLP
	1 329
	91
	9
	1 430

	Samisk senter
	241
	0
	0
	241

	Sentraladministrasjon
	6 442
	638
	1 324
	8 404

	Studentarbeidsplasser
	17 384
	2 855
	21
	20 261

	Studentorg./velf.
	1 949
	95
	173
	2 216

	Studentsamskipnaden
	2 598
	8 642
	504
	11 744

	SV-.fak
	12 109
	1 298
	845
	14 251

	Teknisk avdeling
	797
	696
	5 352
	6 845

	TMU
	9 313
	506
	1 824
	11 642

	UB
	16 718
	17
	461
	17 196

	Undervisningslokaler
	18 641
	1 157
	287
	20 085

	U-VETT
	463
	0
	0
	463

	Totalt
	142 016
	60 254
	23 985
	226 256


Del 3 Nærmere omtale av de enkelte budsjettenheter – inkludert styringssignaler 

3.0
Innledning

I det følgende fremmes forslag om generelle styringssignaler som gjelder samtlige fakulteter/enheter. 

Videre omtales de enkelte fakulteter/enheter nærmere. Det gis her en kort oversikt over fakultetenes/enhetenes egne forslag økte til nye tiltak/aktiviteter. En mer detaljert beskrivelse av disse forslagene fremgår av enhetenes egne budsjettinnspill. Deretter omtales de budsjettmessige endringene til den enkelte enhet som følge av universitetsdirektørens forslag. Det fremmes dessuten forslag til styringssignaler for den enkelte enhet.

3.1
Generelle styringssignaler

Det foreslås følgende generelle styringssignaler for 2004:

Generelle styringssignaler

1.
Fakultetene/enhetene skal følge opp i intensjonene i den strategiske planen for Universitetet frem mot 2005. 

2.
Fakultetene/enhetene skal styrke forskningen, blant annet gjennom å vurdere muligheten for å opprette postdoktor- og stipendiatstillinger (tidsavgrensede stillinger) innenfor ordinær budsjettramme, i tillegg til de stillinger som tildeles fra sentral pott.

3.
Fakultetene/enhetene skal arbeide for å sikre økonomisk handlefrihet gjennom å finne en hensiktsmessig balanse i budsjettene mellom lønn og infrastrukturkostnader (bundne midler) på den ene side og investerings- og driftsutgifter på den annen side (frie midler).

4.
Fakultetene/instituttene skal følge opp kvalitetsreformens intensjoner.


I dette arbeidet skal det legges vekt på å:

bruke ressurser øremerket kvalitetsreformen til å styrke kvaliteten i de nye studieprogrammene

følge opp studentenes progresjon i studieprogrammene.

ha innsikt i og analysere årsakssammenhengene ved frafall/dårlig progresjon og bytte av studieprogram

øke studentmobiliteten både i form av å integrere utenlandsopphold i studieprogrammene, og ved å tilby engelskspråklige emner og program for utenlandske studenter

5.
Fakultetene/enhetene skal arbeide for å øke den eksterne finansieringen, spesielt fra NFR og EU. Det skal legges til rette for mer systematisk arbeid med søknadene i samhandling mellom enhetene og universitetet sentralt.

6.
Fakultetene/enhetene skal arbeide for å øke antallet kvinner i vitenskapelige toppstillinger. 

7.
Intensjonene i den nye budsjettfordelingsmodellen med økt vekt på resultatuttelling skal videreføres internt ved fakultetene/enhetene.

3.2
Det humanistiske fakultet (Hum. fak.)

Generelt

I budsjettinnspillet fra Hum. fak. bes det om ekstra midler blant annet til:

· Samarbeidsprosjekt for bedre samordning av studietilbudene ved tilsvarende fakultet ved de andre norske universitetene. Prosjektet er knyttet til de senter/institutt universitetene har i utlandet. Det bes avsatt 300 000 kr. 

· Generell styrking av de små fagmiljøene ved fakultetet slik at de kan komme opp i et stillingstall på 5-6 fagstillinger. Merkostnaden er beregnet til ca 5 mill.

· Fakultetet gir i dag norskundervisning for utenlandske studenter og ansatte. Dette må anses som et fellestiltak fakultetet utfører på vegne av hele Universitetet. Etterspørselen er nå større enn det tilbudet som kan gis, og fakultetet ber styret vurdere om kapasiteten bør utvides. For å dekke etterspørselen vil totalkostnaden være på ca 300 000.

· I tillegg reiser fakultet spørsmålet om hvorvidt spansk på sikt bør etableres som en ny fagdisiplin ved Universitetet. 

Universitetsdirektørens forslag

Fakultetet må dekke kostnader knyttet til samordningen av studietilbud innenfor ordinær budsjettramme. Universitetsdirektøren foreslår heller ingen nye midler til styrking av små fag i denne omgang. Grunnbevilgningen er foreslått redusert som følge av videreføring av studieplasskutt fra 2003 på 10 plasser. Samlet budsjetteffekt er 140 000 kr.

Av kvalitetsreformmidlene er det foreslått tildelt 5,325 mill til Hum.fak. hvorav 2,916 mill er friske midler i 2004.

Det er videre foreslått tildelt 1,450 mill som sentral egenandel i Senter for fremragende forskning innenfor lingvistikk (CASTL) av de strategiske forskningsmidlene. 

Det foreslås at 300 000 settes av på Universitetets fellesutgifter til dekning av norskundervisning for studenter og ansatte. Denne undervisningen har tidligere vært dekket over fakultetets ordinære budsjettramme. Endringen vil synliggjøre at denne undervisningen finansieringsmessige er et fellesanliggende selv om Hum.fak. har ansvaret for å arrangere kursene. Av avsetningen på 300 000 finansieres 150 000 gjennom reduksjon i basisbevilgningen til Hum.fak. Dette er omtrent det beløp Hum.fak. tidligere har brukt til dette formålet. Resterende del dekkes inn gjennom generell kutt i basisbevilgningen til fakultetene/enhetene. 

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· Fakultetet skal arbeide for å rekruttere studenter til de nye studieprogrammene.

· Fakultetet skal ta initiativ til samarbeid med høgskoler med sikte på å rekruttere studenter fra høgskolenes bachelorstudier til fakultetets egne masterstudium. 

3.3
Det juridiske fakultet (Jur. fak.)

Generelt 

Jur.fak. mener det har en urimelig lav basisbevilgning i dag sammenliknet med øvrige forsknings- og undervisningsenheter ved Universitetet. Fakultetet viser til høy effektivitet i form av avlagte studiepoeng per vitenskapelig ansatt og avlagte studiepoeng per budsjettkrone. Fakultetet anser seg ikke som fullt utbygd og viser til et lavt antall vitenskapelige ansatte i forhold til antall studenter. I budsjettinnspillet har fakultetet beregnet et samlet bevilgningsbehov på i alt 35 mill for 2004. Dette innebærer en økning i basisbevilgningen på om lag 10 mill. Fakultetet anslår at bevilgningsbehovet vil ligge på om lag 38 mill totalt når det er fullt utbygd. 

Universitetsdirektørens forslag

Universitetet har de senere årene tildelt Jur.fak. midler ved tilsetting i vitenskapelige mellom- og toppstillinger. Dette for å stimulere til rekruttering av slike stillinger ved fakultetet. Universitetsdirektøren foreslår derfor at tildelingen til 1,4
 vitenskapelige stillinger inneværende år videreføres i 2004 med 0,9 mill. Universitetsdirektøren foreslår også at det gis finansiering for inntil to nye mellom-/ toppstillinger i 2004 ut over det antall slike stillinger fakultetet har i dag. Midlene tildeles ved tilsetting og hentes fra sentral reserve.

En eventuell videre utbygging av antall vitenskapelige stillinger i tråd med fakultetets ønsker og ambisjoner, vil måtte behandles særskilt. En slik utbygging vil ha vesentlige budsjettmessige konsekvenser, og vil måtte innebære en tilsvarende reduksjon i andre fakulteters-/enheters basisbevilgning da det ikke legges opp til at studenttallet og dermed resultatuttellingen skal øke vesentlig ut over dagens nivå. Dette er også et spørsmål om forsknings- og fagpolitiske prioriteringer. 

Det foreslås at 3,887 mill av kvalitetsreformmidlene går til Jur.fak., hvorav 2,249 mill er friske midler i 2004. 

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· Fakultetet skal prioritere arbeidet med å tilsette i faste topp- og mellomstillinger 

· Fakultetet skal legge vekt på å delta i tverrfakultære studieprogram.
· Fakultetet skal legge vekt på å øke den internasjonale studentmobiliteten

3.4
Det matematisk-naturvitenskapelige fakultet (Mat.-nat. fak.)

Generelt

I budsjettinnspillet fra Mat.-nat. fak. er det ført opp følgende nye tiltak hvor fakultetet ber om ekstramidler for å sette i gang : 

· Arktisk landbruk – 0,3 mill

· Kvalitetsreformen – 9 mill

· Medisinsk informatikk – 2 stillinger – 1,26 mill

· Skolelaboratorium i realfag (studentrekruttering) – 1 stilling – 0,66 mill

· Glasiologi – 1 stilling – 0,7 mill 

· Oseanografi – 3 stillinger – 1,98 mill

Universitetsdirektørens forslag

Mat.-nat.fak. har det administrative ansvaret for det nye integrerte masterstudiet i arktisk naturbruk og landbruk som startet opp høsten 2002. I løpet av 2002 og 2003 har departementet tildelt i alt 1,8 mill som inngår i fakultetets budsjett for 2003 og som videreføres i 2004. Fakultet ber om ytterligere 0,3 mill i 2004. Det er imidlertid flere fakulteter/enheter involvert i studiet, og universitetsdirektøren foreslår at det i 2004 settes av 1 mill til finansiering av dette studiet ut over 1,8 mill som allerede er tildelt fra departementet. Beløpet på 1 mill settes imidlertid av til senere fordeling mellom de ulike fakulteter/enheter som er involvert i studiet. Det vises for øvrig til omtalen av arktisk naturbruk og landbruk under avsnittet om basisbevilgningen foran. 

Prinsipper for fordeling av kvalitetsreformmidler fremgår av egen omtale under avsnittet om basisbevilgningen foran. Mat.-nat.fak. er totalt tildelt 5,334 mill i kvalitetsreformmidler, hvorav 2,995 er friske midler i 2004. 
Oppretting av studium i medisinsk informatikk ved Mat.-nat.fak. må ses i sammenheng med planene om å opprette et masterstudium i telemedisin ved Med.fak. Studieplanen for masterstudiet i telemedisin er ennå ikke behandlet av universitetsstyret. Universitetsdirektøren foreslår derfor ingen budsjettildeling til medisinsk informatikk i denne omgang. 

Fakultetet ønsker å etablere fagtilbud i glasiologi og oseanografi som begge er fagområder med arktisk/marin profil. I 2004 vil gjennomføring av kvalitetsreformen stå sentralt, og oppmerksomheten og ressursinnsatsen må være rettet mot å heve kvaliteten på undervisningen innenfor eksisterende fagområder. Både på denne bakgrunn, og for å sikre at ikke en for stor andel av Universitetet budsjettet bindes opp i lønn, foreslås det ingen nye stillinger til etablering av disse studiene nå. Fakultet må imidlertid selv vurdere om tiltakene kan realiseres innenfor gjeldende budsjettramme gjennom omdisponering av midler/stillinger. Det samme gjelder eventuell nye ressurser knyttet til skolelaboratorium i realfag.

Basisbevilgningen til fakultet foreslås redusert som følge av videreføring av studieplasskutt fra 2003 på 10 plasser. Budsjetteffekten er 140 000.

Av de strategiske forskningsmidlene videreføres 0,8 mill til senter for strukturbiologi (FUGE) ved Mat.-nat.fak. Videre er det satt av 1,5 mill til oppfølging av FUGE-planene regionalt der fagmiljø ved Mat.-nat.fak er sentrale. Dette er en økning på 0,5 mill fra i 2003. Dessuten videreføres to postdoktorstillinger innenfor den strategiske forskningsbevilgningen til kosmisk geofysikk/nordlysforskning. 

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· Fakultetet skal arbeide for å nå nye målgrupper innen videreutdanning.

· Fakultetet skal arbeide for å rekruttere studenter til de nye studieprogrammene.

· Fakultetet skal ta initiativ til samarbeid med høgskoler med sikte på å rekruttere studenter fra høgskolenes bachelorstudier til fakultetets masterstudium. 

· Fakultetet skal arbeide for at intensjonen i samarbeidsplanene med Med.fak. og NFH om FUGE realiseres.

· Fakultetet skal arbeide for å etablere et internasjonalt mastergradsprogram som rekrutterer utenlandske studenter med egenfinansiering fra og med studieåret 2005/2006.

· Fakultetet skal samarbeide med Med.fak. om etablering av studietilbud innen telemedisin.

3.5
Det medisinske fakultet (Med. fak.)

Generelt

I budsjettinnspillet fra Med.fak. bes det om ekstra midler til blant annet:

· Tannlegeutdanninga – 5,714 mill eksklusiv investeringsutgifter og husleie.

· Masterstudium i telemedisin – under planlegging. 

· Tromsøundersøkelsen – behov for egenfinansiering. 

· Allmennmedisin – nye stillinger – 0,540 mill

Universitetsdirektørens forslag

I styresak S65-03 vedtok universitetsstyret de økonomiske rammen for tannlegeutdanninga. I 2004 foreslås det tildelt 17,3 mill til denne utdanninga, hvorav 2,5 mill er lønns- og driftsmidler, 8,9 mill er utstyrsmidler og 5,9 mill er til dekning av husleie. Fakultetet må altså dekke husleie/arealutgifter til tannlegeutdanninga innenfor denne bevilgningen. Utgiftene til husleie/arealer vil sannsynligvis være lavere enn tildelinga i 2004. Overskytende midler kan disponeres til lønn og annen drift. Fakultetet må vurdere hvorvidt noe av de overskytende midlene i 2004 skal benyttes til kjøp av faglitteratur til UB. Det vises for øvrig til avsnittet om basisbevilgningen for nærmere omtale av midler til tannlegeutdanninga. 

Fakultetet arbeider med å utvikle et masterstudium i telemedisin. Studieplanen og finansieringsspørsmålet vil bli behandlet i egen sak for universitetsstyret når arbeidet er sluttført ved fakultetet. Masterstudiet i telemedisin ved Med.fak. må ses i sammenheng med utvikling av studiet i medisinsk informatikk ved Mat.-nat.fak. 

I budsjettinnspillet signaliserer Med.fak. at det vil være nødvendig med egeninnsats/egenfinansie​r​ing fra Universitetet for å realisere Tromsøundersøkelsen (den sjette) i 2007. Med.fak. må her vurdere hvor mye egeninnsats fakultetet selv vil bidra med i dette prosjektet. 

Endring av eksamen i allmennmedisin ved medisinstudiet fra våren 2004 utløser et ressursbehov i form av nye stillinger til en årlig kostnad på 0,540 mill. Fakultetet må selv finansierer disse nye utgiftene innenfor ordinær budsjettramme. 

Det er i Med.fak.s budsjett for 2004 lagt inn midler til videreføring av opptaket på 85 medisinstudenter og 35 farmasistudenter. Det er i denne sammenheng tildelt 1,952 mill i basisbevilgningen. 
I tillegg kommer at Helsedepartementet har overført 1,8 mill til UFD/UiTø som tidligere ble gitt i egen årlig bevilgning for finansiering av 2001- og 2002-kullet på farmasistudiet. Til sammen utgjør dette 3,752 mill. 

Av kvalitetsreformmidlene foreslås i alt 10,835 mill tildelt Med.fak., hvorav 6,644 mill er friske midler i 2004. Det er videre satt av 1,775 mill dekning av utgifter ved bruk av sykehus (tidligere post 60). Det er beregnet at om lag 7 mill av økningen i studiepoengsmidler ved Med.fak. skyldes omlegging av studiestruktur på det tidligere Stadium 2 i medisinstudiet. Dette skyldes budsjettekniske forhold og ikke økning i studenttall eller økt gjennomstrømning. Det er derfor omdisponert 4 mill fra basisbevilgningen til Med.fak. i 2004 og lagt inn i potten for vitenskapelig utstyr. Dette vil ikke ha betydning for tildelingsnivået til Med.fak. i 2005 eller årene fremover. Dette er nærmere omtalt under avsnittet om studiepoengsmidler.

Det er satt av 1,5 mill til oppfølging av FUGE-planenene regionalt der fagmiljø ved Med.fak. er sentrale. Dette er en økning på 0,5 mill i 2004. Midler til forskerlinje er dessuten videreført med 1,7 mill i 2004 innenfor de strategiske forskningsmidlene.

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler
· Fakultetet skal arbeide for at intensjonen i samarbeidsplanene med Mat.-nat. fak og NFH om FUGE realiseres.

· Fakultetet skal samarbeide med Mat.-nat.fak. om etablering av studietilbud innen telemedisin. 

· Fakultetet skal prioritere arbeidet med å legge til rette for oppstart av tannlegeutdanninga fra høsten 2004.

· Fakultetet skal arbeide for å etablere et internasjonalt mastergradsprogram som rekrutterer utenlandske studenter med egenfinansiering fra og med studieåret 2005/2006.

3.6
Norges fiskerihøgskole (NFH)

Generelt

I budsjettinnspillet fra NFH bes det om ekstra midler til blant annet:

· 8 vitenskapelige mellom- og toppstillinger, hvorav 4 innenfor økonomi og samfunnsfag og de øvrige innenfor realfag/biologi og kystsoneforvaltning.

· 2 tekniske stillinger og 3 administrative stillinger

· Midler til praksisutgifter innenfor fiskehelsestudiet

Universitetsdirektørens forslag

To av de vitenskapelige stillingene som NFH ønsker finansiert over basisbevilgningen, gjelder stillinger som til nå har hatt en tidsbegrenset ekstern finansiering. Dette gjelder et gaveprofessorat i bedriftsøkonomi finansiert av Sparebanken Nord-Norge, og et professorat i næringsmiddelteknologi finansiert av Fiskeridepartementet. Den eksterne finansieringen av begge stillingene utløper i 2004, og intensjonen har vært at disse skulle finansieres på ordinær måte over statsbudsjettet når den eksterne finansieringen bortfaller. Universitetsdirektøren foreslår at midler for disse stillingene legges inn basisbevilgningen til NFH i 2004. Det legges til grunn en tildeling på 650 000 per stilling, men helårsvirkning gis først i 2005. Budsjetteffekten i 2004 vil være samlet sett 650 000. 

Øvrige faglige stillingsønsker knytter seg blant annet til masterstudium innenfor økonomi og ledelse, og til oseanografi og kystsoneforvaltning. I 2004 vil gjennomføring av kvalitetsreformen stå sentralt, og oppmerksomheten og ressursinnsatsen må være rettet mot å heve kvaliteten på undervisningen innenfor eksisterende fagområder. Både på denne bakgrunn, og for å sikre at ikke en for stor andel av Universitetet budsjett bindes opp i lønn, foreslås det ingen tildeling av midler til ovennevnte tiltak nå. NFH må imidlertid selv vurdere om midler kan omdisponeres innenfor gjeldende budsjettramme. NFH må også prioritere midler til praksisutgifter i fiskehelsestudiet innenfor ordinær budsjettramme.

Det er foreslått satt av 4,756 mill av kvalitetsreformmidlene til NFH, hvorav 2,715 er friske midler i 2004.

Det foreslås satt av 23,5 mill til dekning av leieutgifter for F/F ”Jan Mayen”. Dette er i samsvar med forslaget fra NFH og utgjør en økning på 1 mill i forhold til bevilgningen for inneværende år. 

Det foreslås tildelt 8,8 mill til fullfinansiering av UiTøs/NFHs leieutgifter for Havbruksstasjonen. Dette er en økning på drøyt 2 mill i forhold til inneværende år. Økningen må ses i sammenheng med det nye sjøanlegget som vil være på plass i løpet av våren 2004 samt at havbruksstasjonen nå må betale el.avgift. Dette er nærmere omtalt under avsnittet om basisbevilgningen foran.

Med utgangspunkt i den opprinnelige planen om å opprette et marint biosenter (SFF-søknad), arbeides nå videre med å etablere en marin bioprospekteringsplattform (Marbio) med midler blant annet fra Forskningsrådet. 0,7 mill av det samlede beløpet på 5 mill som er satt av til marin satsing innenfor de strategiske forskningsmidlene, går til nevnte prosjekt. For øvrig skal beløpet på 5 mill dekke professorstilling i torskeavl og gå til det videre arbeidet med å følge opp høgskolens vedtatte satsingsområder. 

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· NFH skal prioritere marine fagmiljø. I denne sammenheng må den nasjonale satsingen på torskeavl følges opp. 

· NFH skal arbeide for at intensjonen i samarbeidsplanene med Mat.-nat. fak og Med.fak. om FUGE realiseres.

· NFH skal videreutvikle samarbeidet med samfunns- og næringsliv, herunder videreutvikle samarbeidet om videreutdanning for fiskerinæringa.

· UiTø har inngått en samarbeidsavtale med Havforskningsinstituttet. NFH skal bidra til at denne avtalen følges opp. 

· NFH skal arbeide for å øke nasjonal og internasjonal rekruttering til fiskeri og marine studier. 

3.7
Det samfunnsvitenskapelige fakultet (SV-fak.)

Generelt

I budsjettinnspillet fra SV-fak. bes det om midler til bl.a.:

· Masterstudium i fred og konfliktløsning – 1,9 mill

· Integrert masterstudium i arktisk naturbruk og landbruk – 1 stilling.
· Kvalitetsreformen – 11,3 mill. 

Universitetsdirektørens forslag

I 2003 ble fakultetet tildelt 1,2 mill i basisbevilgning til finansiering av masterstudiet i fred og konfliktløsning. Midlene videreføres i 2004. Universitetsdirektøren foreslår at fakultetet tildeles ytterligere 0,5 mill neste år gjennom økt basisbevilgning. I tillegg har universitetsdirektøren beregnet at studiepoengsuttellingen utgjør om lag 0,2 mill i 2004. Til sammen gir dette en samlet tildeling til studiet på 1,9 mill i 2004. Det legges opp til at basisbevilgningen reduseres med 0,3 mill i 2005, når resultatuttellingen øker, slik at permanent basistildeling vil være 1,4 mill fra 2005. Det vises for øvrig til avsnittet om basisbevilgningen foran for nærmere omtale av tildelingen til dette studiet.

Universitetsdirektøren har foreslått en økt tildeling på 1 mill til masterstudiet i arktisk naturbruk og landbruk i 2004, og at disse midlene settes av til senere fordeling mellom de fakultetene/enhetene som er involvert i studiet. Det vises for øvrig til avsnittet om basisbevilgningen foran for nærmere omtale av tildelingen til dette studiet. 

Prinsipper for fordeling av kvalitetsreformmidler fremgår av egen omtale under avsnittet om basisbevilgningen foran. SV-fak. er tildelt i alt 16,913 av kvalitetsreformmidlene, hvorav 9,533 er friske midler i 2004. 

Det er satt av 2,8 mill til tilskudd til klinikkene på UNN (klinisk psykologi). Dette er samme beløp som for inneværende år. 

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· Fakultetet skal arbeide for å rekruttere studenter til de nye studieprogrammene.

· Fakultetet skal ta initiativ til samarbeid med høgskoler med sikte på å rekruttere studenter fra høgskolenes bachelorstudier til fakultetets egne masterstudium.

· Fakultetet skal vurdere undervisningsvolumet sett i relasjon til antall studenter/antall studieprogram for studieåret 2005/2006.

3.8
Tromsø museum – Universitetsmuseet (TMU)

Generelt

I budsjettinnspillet for 2004 ber TMU om ekstra midler til blant annet:

· Videreføring av Museumsprosjektet – 1 mill i sentral egenandel.
Museumsprosjektet er et felles dokumentasjonsprosjekt for de fire universitetene. Målet er å gi en samlet og rasjonell tilgang til informasjon i universitetsmuseene gjennom å tilgjengeliggjøre samlingene elektronisk.

· Et eget øremerket budsjett for samlinger på lik linje med litteraturbudsjettet til UB. 

Universitetsdirektørens forslag

Det foreslås satt av 1 mill som sentral egenandel i museumsprosjektet slik som Museet ber om. 

Museet vil være sentral aktør i realiseringen av utstillingsprosjektet Polarnorge 2005. I tråd med styrets vedtak i sak S63-03 settes det av 0,5 mill som Universitets egenandel i prosjektet i 2004. Resterende beløp på 175 000 tildeles over budsjettet for 2005. Midlene settes av på Universitetets fellesutgifter.

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· TMU skal bidra til å realisere utstillingsprosjektet Polarnorge 2005 
· TMU skal styrke samarbeidet med andre enheter ved Universitetet om forskningsformidling og forskning. 
· TMU skal arbeide for å øke den eksterne finansieringen, særlig fra NFR og EU.
3.9
Universitetsbiblioteket (UB)

Generelt

I budsjettinnspillet for 2003 ber UB om ekstra midler til bl.a.:

· 3 stillinger til det nye biblioteket/læringssenteret for psykologi og jus i Teorifagbygget. 

· 2 bibliotekstillinger knyttet til etableringen av tannlegestudiet samt budsjett på 1,5 mill til kjøp av faglitteratur innen odontologi.

Universitetsdirektørens forslag

Universitetsdirektøren foreslår ikke satt av midler spesielt i 2004 til stillinger eller litteratur i forbindelse med oppretting av tannlegestudiet. Midlene som er bevilget til tannlegeutdanningen, er i all hovedsak tildelt Med.fak., og det overlates til Med.fak. å prioritere hvorvidt noe av disse midlene skal gå til investering i faglitteratur i 2004. Universitetsdirektøren er imidlertid innstilt på å øremerke deler av bevilgningen til tannlegeutdanninga til UB i årene som kommer. Se for øvrig nærmere omtale av tannlegeutdanningen under avsnittet om basisbevilgningen foran. 

UB legger til grunn at minimumsbemanningen må være 8 stillinger dersom det nye kombinerte biblioteket og læringssenteret for psykologi og jus i Teorifagbygget skal realiseres. Fra nåværende bibliotek for humaniora, samfunnsfag og jus legger UB opp til å overføre 5 stillinger. Det gjenstår da etter UBs vurdering 3 stillinger for å kunne realisere læringssenteret i tråd med intensjonene. 

Universitetsdirektøren foreslår at UB tildeles 1 mill av kvalitetsreformmidlene for 2003. Dette er det beløp som ble satt av i reserve inneværende år. Midlene benyttes til å arbeide for å styrke rammevilkårene for god læring med særlig vekt på implementering av planene for nytt læringssenter og opplæring i informasjonskompetanse. 

Litteraturbudsjettet foreslås økt fra 26 mill til 27,5 mill i 2004, det vil si med 5,8%. 

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· UB skal styrke samarbeidet med andre enheter ved Universitetet om forskningsformidling.
· UB skal arbeide for å styrke rammevilkårene for god læring med særlig vekt på implementering av planene for nytt læringssenter og opplæring av studenter i informasjonskompetanse.
3.10
Universitetets videre- og etterutdanning (UVETT)

Generelt

I budsjettinnspillet for 2003 ber U-vett om ekstra midler til bl.a.:

· 2 nye stillinger innenfor nettverksbygging og pedagogikk/teknologi. 

· U-vett ønsker en ny stilling innenfor nettverksbygging som skal ha det interne nettverket ved Universitetet samt NORUT-gruppen som virksomhetsområde. Den andre stillingen ønskes knyttet til tilrettelegging av videreutdanningsstudier og ordinær utdanning samt rådgivning innenfor det pedagogisk-teknologiske feltet

Universitetsdirektørens forslag

I 2002 og 2003 ble det satt av 0,5 mill mill som U-vett og PLP i samarbeid disponerte til opplæring og informasjon om nye undervisnings- og vurderingsformer. Dette som et ledd i forberedelsen av kvalitetsreformen. Reformen er nå i ferd med å bli implementert, og det foreslås ingen videreføring av disse midlene. 

I styresak S54-03 om etablering av gruppe for utvikling av kvalitet i utdanningen som en del av kvalitetsreformen, ble U-vett tildelt et overordnet utviklings- og veiledningsansvar overfor fagmiljøene for bruk av IKT i både ordinære og fleksible studier. Det foreslås på denne bakgrunn at U-vett tildeles 250 000 av kvalitetsreformmidlene for 2003 til dette arbeidet
. Midlene legges inn i basisbevilgningen.

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler
· U-vett skal bidra til økt samhandling internt på Universitetet innenfor videreutdanning. 

· U-vett skal utvikle priskalkyler/beregningsmodeller for videreutdanningstudier som synliggjør alle kostnader og inntekter, også Universitetets eventuelle egeninnsats i slike studier. Arbeidet skal sluttføres innen i løpet av våren 2004.
· U-vett skal ikke tilsette i faste undervisningsstillinger i 2004.
· U-vett skal gi fakultetene/enhetene veiledning og opplæring i bruk av IKT i undervisninga.
3.11
Program for læring og praktisk pedagogikk (PLP)

Generelt

I budsjettinnspillet for 2003 ber PLP om ekstra midler til bl.a. :

· 2 stillinger til etablering av et norsk senter for aksjonsforskning – 0,6 mill (halvårsvirkning).

· 1 førstestilling knyttet til 10- studiepoengsemnet i ex.paed. som inngår i den femårige lærerutdanningen. 

Universitetsdirektørens forslag

PLP ønsker tildelt en prosjektlederstilling og en stipendiatstilling i forbindelse med oppretting av et senter for aksjonsforskning. En eventuell tildeling av stipendiatstilling må vurderes i forbindelse med refordelingen av slike stillinger i 2004. Det foreslås heller ingen økning i basisbevilgningen for 2004 til dette formålet nå. PLP må derfor arbeide for å skaffe eksterne midler til etablering av et slikt senter. 

Det legges videre opp til at ex.paed., som er ex.fac.-varianten innenfor lærerutdanningen ved SV-fak., Hum.fak. og Mat.-nat.fak., finansieres innenfor PLPs eksisterende budsjettramme.

PLP er tildelt i alt 1,349 mill av kvalitetsreformmidlene, hvorav 0,648 mill er friske midler i 2004. 

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· PLP skal styrke det faglig samarbeidet med fakultetene for å bedre kunne oppfylle intensjonene i de nye lærerutdanningsprogrammene. 
· PLP skal gi veiledning og opplæring i universitetspedagogikk til ansatte ved fakultetene.
3.12
Samisk senter

Generelt

I budsjettinnspillet for 2004 ber Samisk senter om ekstra midler til bl.a.:

· Ny førstekonsulentstilling 

Universitetsdirektørens forslag

Samisk senter ber om midler til ny førstekonsulentstilling med bakgrunn i høyt aktivitetsnivå både når det gjelder intern og ekstern virksomhet. Senteret ble tilført noe administrative ressurser i 2003, og det foreslås ikke midler til nye administrative stillinger i 2004. Senteret må søke å dekke det administrative ressursbehov gjennom økt dekningsbidrag fra eksterne prosjekter. 

I sak S163-01 vedtok universitetsstyret at Samisk senter skal tildeles 1 mill årlig i 5 år (2002-2007) til oppfølging av samisk strategiplan. 180 000 går til økning av ordinære strategimidlene slik at disse nå utgjør 440 000, og 820 000 er knyttet til oppfølging strategiplanen for øvrig. Midlene er lagt inn i basisbevilgningen. I tillegg er det lagt inn 130 000 i tildeling til reisestøtte for samiske studenter slik som tidligere.

I tråd med forslaget fra Samisk senter videreføres beløpet på 200 000 til SARVVIS – program for reindriftsrelatert forskning (SFF-søknad) – jf nærmere omtale under avsnittet om strategiske forskningsmidler. 

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· Samisk senter skal arbeide for å følge opp St.melding nr. 34 om høyere samisk utdanning og forskning, og videreføre arbeidet med samisk strategiplan.

· Samisk senter skal ha en spesiell rolle i oppfølgingen av samarbeidsavtalen med Samisk høgskole.
3.13
Øvrige sentre under styret (SEMUT, KVINNFORSK, AMUNDSEN)

Generelt
I budsjettinnspillene fra sentrene for 2004 foreslås blant annet følgende budsjettøkninger:

· Strategimidlene

· Midler til generell drift, inkludert stillinger. 

Universitetsdirektørens forslag

I 2003 ble strategimidlene til sentrene samlet sett økt fra 750 000 til 840 000. Videre ble midler til frikjøp av styreleder økt fra 60 000 til 80 000 for hver av sentrene. Universitetsdirektøren forslår derfor ingen ytterligere økninger i 2004. Det gis lønnsmidler tilsvarende de faktiske lønnskostnader for hvert av sentrene. I tillegg kommer at driftsmidlene justeres i forhold til det generelle inflasjonsnivået. Se for øvrig vedlegg 3 for nærmere detaljer.

Det er lagt inn 0,7 mill i rammen til Kvinnforsk knyttet til mentorprosjektet.

For øvrig vises det til vedlegg 1 og 2 for oversikt over de øvrige tildelingene.

Forslag til styringssignaler

· Sentrene skal arbeide for økt tverrfaglig samarbeid innenfor sine respektive områder. 

· Sentrene skal arbeide for økt ekstern finansiering. 

3.14
Sentraladministrasjonen

Generelt

I budsjettinnspillet for 2004 foreslås det satt av midler til følgende tiltak:

· Midler til arbeidet med kvalitetsreformen, særlig kvalitetssikringsarbeid

· Etablering av internasjonal sommerskole 

Universitetsdirektørens forslag

Av kvalitetsreformmidlene som er bevilget i 2004, foreslås det satt av 700 000 sentralt til disposisjon for universitetsdirektøren. Midlene må ses i sammenheng med de krav som nå stilles til utarbeidelse av rutiner og systemer for kvalitetssikring av utdanningsprogrammene. Videre kommer arbeidet med å utvikle systemløsninger for studentevalueringer. En ytterligere styrking av rekrutteringsarbeidet vil også være prioritert i denne sammenheng. Ny universitets- og høgskolelov pålegger institusjonene å opprette et læringsmiljøutvalg. Studieavdelinga og teknisk avdeling vil i samarbeid ha sekretariatsfunksjonen for dette utvalget. I styresak S54-04 ble det etablert en gruppe for utvikling av kvalitet i utdanningen ved Universitetet. Den bør disponere noe midler til å iverksette nødvendige fellestiltak på områder som har indikasjoner på kvalitetsproblemer. Disse midlene inngår i beløpet på 700 000. Totalt er det da satt av 2,7 mill sentralt av kvalitetsreformmidlene.

Det vil bli fremmet egen sak om internasjonal sommerskole i styremøtet i februar neste rå. Form og omfang av en slik sommerskole vil bli avklart da.

Det foreslås å videreføre beløpet på 0,6 mill som dekkes over de strategiske forskningssmidlene, til finansiering av en treårig prosjektstilling med ansvar for å bistå forskere og forskningsmiljøer i arbeidet med søknader om eksterne midler, spesielt fra Forskningsrådet og EU. I beløpet er det også budsjettert med midler til å innhente juridisk kompetanse. Det foreslås videre at posisjoneringsmidlene på 0,2 mill som også inngår i de strategiske forskningsmidlene, videreføres. 

Støtten til lørdagsuniversitetet foreslås videreført i 2003 med 165 000.

Midler til intern opplæring foreslås videreført med 2 mill. Det foreslås videre at disse midlene fra og med 2005 inngår som en del av den generelle basisbevilgningen til sentraladministrasjonen.

For øvrig vises det til vedlegg 1 og 2 for oversikt over de øvrige tildelingene.

Sentralt dekningsbidrag

I styresak S103/00 ble fordeling av dekningsbidraget fra eksternt finansierte prosjekter tatt opp. Sentralt dekningsbidrag ble i denne saken satt til 3,5 % av hva som totalt var utgiftsført på eksterne prosjekter. Beregningsmåten har blitt videreført til nå. Når den sentrale delen av dekningsbidraget beregnes flatt på bakgrunn av andelen eksterne midler, så gir det enhetene et incitament til å beregne indirekte kostnader på de eksterne prosjektene, ettersom enhetene selv får beholde det de tar inn på enkeltprosjektene. 

Universitetsdirektøren foreslår å videreføre ordningen med å beregne 3,5 % sentralt dekningsbidrag på bakgrunn er utgifter på eksterne prosjekter i 2003. 

Forslag til styringssignaler

· Det skal arbeides for at den samlede administrasjonen ved Universitetet er effektiv, fleksibel og omstillingsdyktig, og at nye og endrede administrative arbeidsoppgaver ved Universitetet (både sentralt og ved fakultetene/enhetene) så langt det er mulig søkes løst med de administrative ressurser som er tilgjengelig i dag. 

3.15
Felles infrastruktur, drift og vedlikehold av bygg (Teknisk avdeling)

Generelt

For Teknisk avdeling er det foreslått lagt inn 3 mill i prosjekteringsmidler med sikte på rehabilitering av Realfagsbygget. Den foreløpige beregningen av rehabiliteringskostnaden er 52 mill. 

Videre foreslås det samlet sett lagt inn 10,2 mill til drift av det nye Teorifagbygget i budsjettet til Teknisk avdeling. Dette er utgifter til renhold, energi, offentlig avgifter, serviceavtaler med mer. For 2003 var det lagt inn 2,7 mill til drift av bygget, slik at økningen i tildelingen i 2004 er på 7,5 mill. Det forventes at nettoutgiftene til drift av Teorifagbygget vil reduseres noe i 2005 og 2006 som følge av helårseffekt av at leieavtaler sies opp. 

Forbruksavgiften på strøm (el-avgiften) er avviklet for den type virksomhet Universitetet bedriver. Dette gir en besparelse for Universitet på 2,5 mill
. Budsjettet til Teknisk avdeling er redusert tilsvarende. 

Den ekstraordinære tildelingen i 2003 på 2 mill knyttet til infrastrukturutgifter ved Teorifagbygget er trukket ut av budsjettet for 2004. 

Frem til 2003 fordelte departementet i eget brev til universitetene midler til utenomhusanlegg og fellesarbeider. Dette var midler som var satt av på en egen post på statsbudsjettet (post 30 kapittel 0281). I statsbudsjettet for 2004 ble disse midlene imidlertid lagt direkte inn i budsjettrammen til universitetene på permanent basis. For Universitetet utgjorde dette 2 mill, og disse midlene legges inn rammen til Teknisk avdeling i 2004. 

Totalt gir dette en nettoøkning på 8 mill i 2004 for Teknisk avdeling før inflasjonsjusteringen. 

Budsjettet til prosjektkontoret for Teorifagbygget foreslås satt til 1,850 mill.

I statsbudsjettet for 2004 år er det øremerket 35,9 mill til utstyr til Teorifagbygget som er ført opp under Teknisk avdeling. Totalt har Universitetet fått bevilget 120,9 mill til utstyr til Teorifagbygget. 

For øvrig vises det til vedlegg 1 og 2 for oversikt over de øvrige tildelingene.

Forslag til vedtak

1.
Styret slutter seg til universitetsdirektørens forslag til fordeling av bevilgningen på post 50 statstilskudd slik det fremgår av dette saksfremlegget.


2.
Styret slutter seg til universitetsdirektørens forslag til styringssignaler slik de fremgår av dette saksfremlegget med de merknader som fremkom under styrets drøfting av saken.
Tromsø, 4. desember 2003

	Arne Benjaminsen

� Basert på en lønns- og prisjusteringsfaktor på 3,5 %.


� Dette økningen i opptaket til farmasi fra 27 til 35 studenter første gang i 2001. Beløpet på 1,8 mill er knyttet til finansieringen av 2001- og 2002-kullene. Fra og med 2003 ble det økte opptaket finansiert på  ordinær måte over budsjettet til UFD.


� Det er et eget utvalg ved Universitetet som prioriterer søknader fra fakultetene/enhetene i denne sammen heng.


� Vedtatt i sak S 49-99 om fordeling av midler til vitenskapelig utstyr.


� EISCAT finansieres på bakgrunn av en avtale mellom forskningsrådene i flere land. Avtalen om finansiering utløper i 2006.


� Postdoktorstilling og udisponerte frikjøpsmidler.


� Det er tatt hensyn til lønnsoppgjøret til våren ved at det er tildelt 1,5 % mer i midler til lønn enn dagens lønnsnivå skulle tilsi.


� Tildelingen for 2003 var 25 000 for ikke-eksperimentelle og 50 000 for eksperimentelle fag.


� At summen av antall finansierte stipendiatstillinger i tabellen viser 134,5 og ikke 143 skyldes at det er gitt halvårsvirkning for de 17 nye stillingene som er tildelt i 2004. 


� UHR-notat 2/2003. 


� Økningen i opptaket er på 15 (85-70). Da det imidlertid ikke er 100 % gjennomstrømning (altså frafall) gis det kun finansiering for 14 nye heltidsstudenter. Universitetet er imidlertid forpliktet til å ta opp 85 studenter slik som tidligere år.





� Satsen er beregnet bakgrunn av laveste tildelingssats i undervisningsbevilgningen. Mens satsen i undervisningsbevilgningen utgjør 40 % av antatt totalkostnad per studieplass, utgjør satsen i basisbevilgningen 60%. Beløpet på 14 000 er halvårseffekt. 


� Forutsetter opptak på 20 studenter årlig og en gjennomstrømning på 80%.


� Forutsetter opptak også i 2004 på 20 studenter.


� Mat.-nat.fak., NFH, Med.fak., SV-fak. samt eksterne medlemmer fra reindriftsnæringa, landbruket og Nordnorsk kompetansesenter Holt. Arbeidet var basert på den opprinnelige utredninga om cand.scient-utdanning i arktisk naturbruk og landbruk fra 1996.


� Bevilgingen til Universitetet er imidlertid også redusert omtrent  tilsvarende.


� Det faktiske bidraget er mye større da verdien av fristasjon ikke er beregnet her. Med fristasjon menes husleiekostnader og en del basisutstyr til arealer som Samskipnaden eller studentene disponerer. 


� Kompensasjon for økning i stillingsandel på 60 til100% samt en ny stilling.


� Det er frigjort 0,5 mill ved at midlene som U-vett og PLP disponerte i fellesskap ikke lenger videreføres i samme form.


� Bevilgingen til Universitetet er imidlertid også redusert omtrent  tilsvarende.

